Ўзбекистон: Олимнинг кўп йиллик меҳнати суд томонидан журналистнинг қалам ҳаққига тенг миқдорга баҳоланди - Фарғона.Ру ахборот агентлиги\n21:06 msk, 13 Июль 2020\nЎз мухб. (Тошкент)\nПрофессор Гога Ҳидоятов. "Фарғона.Ру” АА фотоси"\nПрофессор Гога Ҳидоятов, тарихчи олим, ўн бешта китобнинг муаллифи, 2005 йил январь ойи бошларида «Platinum Publishers» масъулияти чекланган жамияти (МЧЖ) билан 9 синф учун В. Костецкий билан ҳамкорликда ёзган дарсликларни нашр этиш тўғрисида шартнома тузган эди. Шартнома шартларига кўра, муаллифлар дарсликларнинг тайёр бўлиш қийматининг уч фоизи миқдорида қалам ҳаққи олишлари керак эди. Даромад солиғини чиқариб ташлаганда қалам ҳаққи ҳар бир муаллифга тахминан 5,4 миллион сўмдан тўғри келар эди. Ўтган йили ёзда дарсликлар чоп этилди ва сотилди. Бугун мактаб ўқувчилари ўзбек, рус, тожик, қозоқ, туркман ва қирғиз тилларида бу дарсликлардан фойдаланиб, Ўзбекистон тарихини ўрганмоқдалар ҳам.\nМуаллифлар ўзбек тилидан бошқа тилларда ёзилган дарсликлар учун қалам ҳаққини олиб бўлишлари билан «Platinum Publishers» негадир уларга энг кўп миқдорда чиқарилган (584.000 нусха) ўзбек тилида чоп этилган дарсликлар учун қалам ҳаққи беришни тўхтатиб қўйди. Муаллифлик ҳуқуқларини ҳимоя қилиш агентлиги ва матбуот ҳамда ахборот агентлигига мурожаат қилишдан зериккан Г. Ҳидоятов 2006 йил кузида судга даъво аризаси билан мурожаат этишга мажбур бўлди.\nАммо суд ҳам олимни ҳимоя қилишга шошилмагани тезда маълум бўлди. Фуқаровий процессуал кодекс меъёрларига кўра, ариза бўйича ишлар кўрилиши бир ой муддат ичида бошланиши лозим. Аммо суднинг биринчи йиғилиши ариза берилганидан бир ойдан ортиқ вақт ўтганидан кейин бошланди. Ишни кўриш судья Гулнора Парпиевага топширилди.\nСуд ўз ишининг бошидаёқ жавобгарга ён боса бошлади. Суд йиғилишлари жавобгарнинг илтимосига биноан мунтазам тарзда кечиктирилди. Натижада ярим йил давомида суд бор-йўғи беш кишини сўроқ қилди, холос. Ниҳоят, 4 апрель куни Тошкент шаҳар Мирзо Улуғбек туман фуқаролик ишлари бўйича суди муаллифлик ҳуқуқлари бузилиши тўғрисида фуқаролик ишини кўришни якунлади. Тарафлар фикрини эшитиб бўлган судья Г. Парпиева кишини ҳайрон қолдирувчи қарор чиқарди: чоп этилган дарсликлар учун муаллифларнинг қалам ҳаққи миқдори «Platinum Publishers» МЧЖ билан тузилган шартномадаги 5,4 миллион сўм эмас (4300 доллар), балки бу миқдордан етмиш баробар оз – 78 754 сўмни ташкил этиши (62 доллар) керак эди. Бошқача қилиб айтганда, олимнинг кўп йиллик меҳнати суд томонидан яхши газетада ишлайдиган журналист ёзган битта мақола қалам ҳаққига (гонорар) тенг миқдорга баҳоланди.\n«Platinum Publishers» МЧЖ муаллиф рухсатисиз, шартнома шартларини бузган ҳолда дарсликни чоп этиш ҳуқуқини Ўзбекистон халқ таълими вазирлигига бериб юборган. Вазирлик ўз навбатида “Ўзбекистон” нашриёт уйи билан бу дарсликларни чоп этиш учун шартнома тузган. Халқ таълими вазирлиги бюджет ташкилоти бўлгани учун муаллифлик қалам ҳаққи миқдори Ўзбекистон Вазирлар Маҳкамасининг 1993 йил 26 июнь куни чиқарган қарорига кўра ҳисобланган. Бу калькуляцияга асосан 78 минг сўм қалам ҳаққи чиққан ва судья Парпиева буни мутлақо тўғри деб топган. Демак, «Platinum Publishers» ҳеч қандай қонунларни бузмаган, муалифга қалам ҳаққи тўлашга мажбур эмас, профессор Ҳидоятов бўлса, ўзига ортиқча иш ҳақи талаб қилмоқда.\n“Уларнинг ҳисоб-китобига кўра, муаллифларга бор-йўғи 78 минг сўм пул тўланиши керак экан, - дея ғазабланади Г. Ҳидоятов. – Қаранг, дарсликдаги фотосуратларни кўринг. Мен бу суратларни қидириб, қаерларни кезиб чиқмадим. Кўча савдогарлари бундай фотосуратни бир неча минг сўмга сотади. Бу дарсликни тайёрлаш учун мен 300 минг сўмдан зиёд пул сарф қилдим, менга бўлса 78 минг сўм беришмоқчи. Бу олим шаънини таҳқирлашдан бошқа нарса эмас...”\nНоаниқ сабабларга кўра, суд «Platinum Publishers» МЧЖ билан муаллифлар ўртасида тузилган шартномада муаллифлик ҳуқуқлари учинчи тарафга фақат муаллифлар рухсати билан амалга оширилади деб айтилган бандини умуман эътиборга олишни истамаган. Шартномада “Жамият ушбу Шартномага кўра, ёзма равишда муаллифлар розилигини олиб, молиявий шартларини келишган ҳолда учинчи тарафга нашр этиш ҳуқуқини беришга ҳақли” деб айтилган. Аммо, «Platinum Publishers» муаллифлар розилигини олмаган ва бу ҳуқуқни халқ таълими вазирлигига бериб, шартнома шартларини қўпол тарзда бузган.\nСуд ушбу шартноманинг кўплаб бошқа моддалари ҳам бузилганини, масалан шартномада муаллифлар гуруҳига бериладиган қалам ҳақининг аниқ миқдори, яъни маҳсулотнинг тайёр бўлиш нархининг уч фоизи миқдорида белгилангани ёки «Platinum Publishers» МЧЖ шартнома шартларининг аниқ бажарилишини ва шунга ўхшаш ҳаракатлар оқибатида келтирилган зарарни қоплашни ўз зиммасига олиши тўғрисидаги бандларини ҳам умуман эътиборга олмаган.\nЁки айнан «Platinum Publishers» МЧЖ асардан фойдаланганлик учун муаллифлик қалам ҳақини тўлаш мажбуриятини олгани ва бу ҳуқуқларни халқ таълими вазирлигига ўтказишга ҳақи бўлмагани ҳам эътиборга олинмаган. Айтгандек, халқ таълими вазирлиги билан «Platinum Publishers» МЧЖ ўртасида тузилган шартномага кўра, муаллифларга қалам ҳаққини айнан «Platinum Publishers» тўлаши керак эди.\nСуд давомида иш юзасидан мансабдор шахсларнинг шартнома шартлари жавобгар томонидан ҳар қандай ҳолатда ҳам бажарилиши лозим, деб берган кўрсатмалари эътиборга олинмаган. Халқ таълими вазирлиги вакиллари судда «Platinum Publishers» МЧЖ улар билан лицензион шартнома тузганини айтганлар, аммо муаллифлик шартномасида китобнинг тайёр бўлиш қийматидан уч фоиз миқдорида қалам ҳаққи тўлаши лозим бўлса, улар бу пулни тўлашга мажбурлар, бу уларнинг муамммолари, деб айтган. Муаллифлик ҳуқуқлари бўйича мутахассис муаллифлик шартномаси мавжуд бўлса, қалам ҳаққини тўлаш шартномага асосан амалга оширилади, борди-ю муаллифлик ҳуқуқлари учинчи тарафга бериладиган бўлса, муаллифнинг ёзма розилигини олиш керак бўлади ва бунинг молиявий шартлари келишиб олинади, деб айтган.\nУшбу суд жараёни давомида «Platinum Publishers» МЧЖ умуман нашриёт ҳуқуқини берувчи лицензияга эга эмаслиги ва матбуот ва ахборот агентлиги реестрига киритилмагани маълум бўлди. Бу тўғрида судга Агентлик тегишли ҳужжатларни тақдим этди. Аммо судья лицензиянинг йўқлиги нашриёт ишига тўсқинлик қилмайди, деб бу ҳужжатни инкор этган. Ўзбекистон Жиноят Кодексининг 190 моддаси эса бундай ҳаракатни жиноят деб баҳолайди.\n“Мен етмиш етти ёшга кирдим. Умрим давомида ўн бешта китоб чиқардим, аммо ҳеч қачон қалам ҳақи тўғрисида муаммоларга учрамаганман. Советлар даврида ҳам, ундан кейин ҳам мен қонунга судья Парпиева намойиш этгани каби муносабатда бўлиш билан тўқнашмаганман”, - деди вазиятни изоҳлаб Г. Ҳидоятов.\nҚизиғи шундаки, 2006 йилда Ўзбекистонда “Муаллифлик ҳуқуқлари тўғрисида” қонун қабул қилинган. Ўша йилнинг декабрида республика Сенати қонуннинг қабул қилиниши нақадар муҳимлигини тушунтиришга уриниб, бу масалага бағишлаб махсус йиғилиш ўтказган. Аммо, кўриб турганингиздек, бу қонунлар ҳақиқатдан нақадар узоқ, реал воқеаликда эса судлар муаллифлик шартномаларини бажармаса ҳам бўладиган арзимас нарса деб ҳисоблашади.


Саидаҳмад Султанов Наманган вилояти ҳокимининг ўринбосари этиб тайинланди - Daryo\n23:13, 21.10.2020 25150\nСаидаҳмад Султанов Наманган вилояти ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари этиб тайинланди. Бу ҳақда «Дарё» мухбири Азизбек Абдувалиев хабар бермоқда.\nСаидаҳмад Султанов 1976 йили Наманган шаҳрида туғилган. Маълумоти олий, 1998 йили Наманган муҳандислик-иктисодиёт институтини муҳандис-технолог мутахассислиги бўйича тамомлаган.\nМеҳнат фаолиятини 1998 йилда Наманган тумани давлат кадастри бўлими етакчи мутахассиси вазифасидан бошлаган. 2001—2012 йиллар давомида вилоят ва Наманган шаҳар кадастр корхоналарида турли лавозимларда ишлаган.\n2012—2018 йилларда Наманган шаҳар ҳокимининг ўринбосари бўлган.\nУ 2018 йилдан буён Наманган вилояти қурилиш бош бошқармаси бошлиғи сифатида фаолият юритиб келаётган эди.\nЭслатиб ўтамиз, Наманган вилояти ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича собиқ ўринбосари Баҳромжон Нурматов оғир хасталикдан сўнг 56 ёшида вафот этганди.\n07:49, 03.10.2020 222132\n20:12, 05.10.2020 187092\n23:11, 18.09.2020 107638\n20:11 Бугун 55\nДунё бўйлаб коронавирусга чалинганлар сони 66 миллиондан ошди\n19:50 Бугун 10638\n19:29 Бугун 8445\n19:08 Бугун 3673\n23:43, 04.12.2020 125995\n21:40, 03.12.2020 96287\n17:50, 04.12.2020 80255


Қаршида 3 та осмонўпар бино қуриб битказилди. Байрам арафасига 240 оилага хонадон калитлари топширилди - Халқ сўзи\nҚаршида 3 та осмонўпар бино қуриб битказилди. Байрам арафасига 240 оилага хонадон калитлари топширилди\n16:43 17 Март 2021 Иқтисодиёт\nҚарши шаҳрида барпо қилинган 16 қаватли осмонўпар биноларнинг 3 таси Наврўз байрами арафасида қуриб битказилди.\nБугун 240 хонадон эгаларига ана шу кўркам уй-жойларнинг калитларини топширишга бағишланган тадбир ташкил этилди. Унда Қарши шаҳар ҳокимлиги мутасаддилари, давлат ва жамоат ташкилотлари раҳбарлари ҳамда депутатлар иштирок этиб, хонадон соҳибларини янги уй билан қизғин муборакбод этишди.\nБош пудратчи "Agromir buildings" МЧЖ қурувчилари томонидан узоқ муддатли ипотека кредити асосида бунёд этилган бу уйларнинг12 таси ёш оилаларга, 6 таси хотин-қизларга, 3 таси хорижда ишлаб қайтганларга ва 219 таси уй-жойга эҳтиёжи бор фуқароларга берилди.\n“Qarshi City” лойиҳаси доирасида шаҳарда яна 4 та 16 қаватли уй-жой қуриш ишлари давом эттирилмоқда.


Ўзбекистонда каннабис етиштириш нима беради? - Ўзбекистон Республикаси Қишлоқ хўжалиги вазирлиги\n- ўсимликка қишлоқ хўжалиги кимёвий препаратлари нисбатан камроқ ишлатилади ҳамда сувни анча кам талаб қилади;\n- жаҳонда 40 дан ортиқ давлатларда техник каннабисдан халқ хўжалиги мақсадларида фойдаланиб келинмоқда.\nАйни пайтда Қишлоқ хўжалиги вазирлиги томонидан мазкур фаолиятни тартибга солиш мақсадида лицензиялаш тўғрисидаги Низом ишлаб чиқилмоқда. Бунда асосий эътибор қишлоқ хўжалигида қуйидаги мақсадларни амалга оширишга қаратилган. Жумладан:\nКаннабис – таркибида 0,2 фоизгача миқдорда тетрагидроканнабинол гиёҳвандлик моддаси мавжуд бўлган ўсимлик. Замонавий агросаноат секторида динамик ривожланаётган йўналишлардан бири. Бугунги кунда тармоқнинг дунё бўйича легал бозори ҳажми 150 млрд. долларга баҳоланмоқда. Техник каннабис катта майдонларда, очиқ ерда табиий об-ҳаво шароитларида одатдаги усуллар ёрдамида етиштирилади.


Россия капитализм туфайли ароқдан воз кечмоқда » Ўзбекистон янгиликлари – Zamin.uz\n11 окт, 09:36 1 466 Дунё\nЖаҳон соғлиқни сақлаш ташкилоти статистикасига кўра, охири 15 йил ичида Россияда алкоголли ичимликлар истеъмол қилиш 43 фоизга камайган. Айнан ушбу сабаб Россияда эркаклар орасида ўлим миқдори 39 фоизга  аёллар орасида 36 фоизга камайган, ҳаёт давомийлиги эса эркаклар учун ўртача 68 ёш ва аёллар учун – 78 ёшга етган.\n"Россия халқи азалдан кўп ароқ ичиб келган-ку?" - деган саволга қуйидагича жавоб бериш мумкин:\nМаълумки СССР вақтида киши гоҳида ароқ ичиб, ишга келмаса ҳам, гоҳида маст ҳолда ишласа ҳам корхоналар бунги панжа ортидан қарашган, ичувчи ходим йиллар давомида ишлаб юраверган.\nРоссияда Ravon автомобилларини йиғиш йўлга қўйилиши мумкин 22 май, 23:50\nРоссияда аёл боласи билан ер остидаги қайноқ сувга тушиб кетди 20 май, 13:44


Ташаббус йўқ жойда тараққиёт бўлмайди - Халқ сўзи\n20:13 01 Май 2021 Сиёсат\nАйни жараёнда юртимиздаги ҳар бир оила, инсон ҳаёти эътибордан четда қолмаслиги учун «маҳаллабай» ишлаш тизими яратилди. Амалдаги қонунчилик меъёрлари шунга мувофиқ такомиллаштирилди, янгитдан ҳуқуқий ҳужжатлар қабул қилинди.\nАммо шунга қарамай, ҳамон ҳудудларда белгиланган вазифалар муштарак мақсад йўлида ўзаро мувофиқлаштирилгани йўқ. Тўртта сектор раҳбарида фидойилик кўрсатиш, ташаббускорлик етишмайди. Маҳаллий ҳокимлик, депутатлар ҳамда тегишли масъул идоралар раҳбарлари ижтимоий шерикликни йўлга қўймай, ўз билганича иш юритиб келмоқда.\nОлий Мажлис Сенати раиси Танзила Норбоева иштирокида бўлиб ўтган халқ депутатлари Фарғона вилояти Кенгаши, маҳаллий Кенгашлар депутатлари, тўртта сектор, тегишли давлат ва жамоат ташкилотлари раҳбарлари билан видеоселектор тарзида ўтказилган йиғилишда бу борада белгиланган вазифалар ижроси таҳлилий-танқидий руҳда ўрганилди.\nМаълумки, шу йилнинг 12-17 апрель кунлари Олий Мажлис Сенати ишчи гуруҳи Фарғона вилоятида «маҳаллабай» тизимида асосида «темир дафтар», «аёллар дафтари», «ёшлар дафтари»га киритилган оилалар билан ишлаш, бандлигини таъминлаш, яшаш, уй-жой шароитларини яхшилаш бўйича секторлар кесимида амалга оширилаётган саъй-ҳаракатларни ўрганган эди.\n— Ишчи гуруҳининг ўрганиш хулосаларини жойида ўрганиш мақсадида уч кун мобайнида Қўштепа, Тошлоқ, Олтиариқ туманлари ва Қувасой шаҳрида бўлдим, — деди Танзила Норбоева. – Учта дафтар рўйхатига киритилганлар билан ишлаш борасида Фарғонада тизим яратилган, лекин секторлар раҳбарлари, депутатларда фаоллик етишмаяпти.\nЙиғилишда тош-шағал ерларда иссиқхоналар ташкил этишда Олтиариқ тажрибаси, маҳаллада кичик саноат корхоналари фаолиятини йўлга қўйишда Тошлоқ тумани ютуқлари, вилоятда 13 та ҳудудда Ҳунармандлар марказлари барпо этиш, кичик ва ёшлар саноат зоналарига катта эътибор қаратилаётгани алоҳида эътироф этилди. Аммо вилоятнинг аксарият туманларида кам таъминланган қатламни уй-жой билан таъминлаш, ижтимоий уйлар ташкил этиш, тадбиркорликни ривожлантириш орқали янги иш ўринлари яратиш, ижтимоий соҳалардаги муаммоларни ҳал этишда сусткашликларга йўл қўйилаётгани кескин танқид қилинди.\nТижорат банклари, тиббиёт соҳаси фаолиятидан одамлар мутлақо норози бўлмоқда. Мисол учун, Қўштепа туманида тадбиркорликни бошлаш ниятида кредит сўраган 900 нафар ҳамюртимизнинг 841 нафарига (93 фоиз) кредит берилмаган. Вилоятда туғиш ёшидаги аёлларнинг бор-йўғи 24 фоизи тиббий кўрикка жалб этилган. Оғир ижтимоий аҳволга тушиб қолган хотин-қизларни даволаш кўрсаткичи жуда паст, тиббиёт муассасаларида замонавий жиҳозлар етишмайди. 2021 йили вилоятда баъзи кўрсаткичлар бўйича жиноятчилик сони, оилавий ажримлар ошиб кетган. Маҳаллий бюджет маблағларини тасарруф этишда депутатлик ва жамоатчилик назорати сезилмаяпти.\n— Секторлар кесимида бажарилиши керак бўлган ишларни ўзаро мувофиқлаштириш талаб даражасида эмас, — деди Юқори палата раиси. – Ваҳолонки, масъуллар жорий йилнинг 1 сентябрь ҳолатига вилоятда «темир дафтар», «аёллар дафтари», «ёшлар дафтари»га киритилган оилалар қолмаслигига ваъда беришган. Аҳвол шу тарзда давом этса, давлатимиз раҳбари олдида уялиб қолишимиз аниқ.\nЙиғилишда Бувайда, Қўштепа, Учкўприк, Фарғона, Тошлоқ, Бешариқ, Ўзбекистон, Риштон сингари бир қатор туманларнинг сектор раҳбарлари фаолиятида йўл қўяётган камчиликлари учун жиддий огоҳлантирилди. Шу йилнинг биринчи ярми якунида кўрсатиб ўтилган камчиликларни бартараф этиш зарурлиги таъкидлаб ўтилди.\n— Шаҳар-туманлар, секторлар раҳбарлари бугунги танқидлардан тегишли хулоса чиқариб олиши керак, — деди Фарғона вилояти ҳокими Хайрулло Бозоров. – Шунингдек, тижорат банклари, бандлик, тиббиёт, халқ таълими, мактабгача таълим бошқармалари, маҳалла ва оилани қўллаб-қувватлаш бўлимлари масъуллари ислоҳотлар жараёнининг шунчаки кузатувчиси эмас, балки фаоли, фидойиси бўлиши зарур.\nЙиғилишда шаҳар-туман студияларидан қатнашган секторлар раҳбарлари билан онлайн мулоқотлар ўтказилиб, бундан буён аниқ мақсад ва режа асосида иш ташкил этиш бўйича келишиб олинди.


Президент «Olmazor business city»ни кўздан кечирди – Газета.uz\nПрезидент «Olmazor business city»ни кўздан кечирди\nПрезидент Шавкат Мирзиёев «Olmazor business city» мажмуасига ташриф буюриб, бунёдкорлик ишларини кўздан кечирди.\n9 октябр 2019, 17:02 Сиёсат\nШавкат Мирзиёев 9 октябрь куни «Olmazor business city» мажмуасига ташриф буюриб, бунёдкорлик ишларини кўздан кечирди. Қурилишда қўлланилаётган инновацион, энергия тежамкор технологияларга алоҳида эътибор қаратди. Бу ҳақда президент матбуот хизмати хабар берди.\nПрезидент 2018 йил 29 июнь куни Тошкент шаҳрининг Олмазор туманида «Olmazor business city» ишбилармонлик маркази лойиҳаси билан танишган эди. Бунинг учун Кичик ҳалқа йўли ва Янги Олмазор кўчаси ўртасида қарийб 24 гектар ер ажратилиб, жорий йил февралда қурилиш ишлари бошланди.


Етти минг долларга Redmi K20 Pro бор, оласизми? - Terabayt.Uz\nXiaomi бугун Ҳиндистондаги матбуот анжуманида ҳамёнбоп Redmi K20 ҳамда Redmi K20 Pro смартфонларининг маҳаллий тақдимотини ўтказади. Улар Хитойда аллақачон сотилмоқда, жаҳон бозорига биринчиси Xiaomi Mi 9T номи остида чиқариляпти, Mi 9T Pro эса ҳали чиққани йўқ.\nЎҚИНГ: Xiaomi Mi 9T намойиш этилди – барча хусусият ва нархлари билан танишинг!\nҲиндистондаги тақдимот арафасида маълум бўлишича, компания Redmi K20 Pro флагманининг махсус версиясини ҳам тақдим этади. «Филлар ўлкаси»да уни кўп эмас, кам эмас – нақ 6976 АҚШ долларига тенг нархда сотувга чиқаришмоқчи!\nУшбу версиядаги Redmi K20 Pro корпуси соф тилладан ишланган, орқа қопқоқнинг пастки ўнг бурчагида эса «K» ҳарфи бриллиантлар билан ёзилган. Ҳозирча ушбу смартфоннинг биттагина «жонли» сурати мавжуд:\nXiaomi корпорацияси Redmi бренди остидаги ҳамёнбоп флагманига шу қадар ишоняптики, пулдорларга уни олтин корпусда таклиф этяпти. Лекин ҳинд бойлари уни қандай қарши олишлари ҳозирча номаълум.\nTerashop.uz интернет-дўконимиздан эса, тилладан ишланган бўлмаса-да, глобал версиядаги Xiaomi Mi 9T моделини 2 950 000 сўм эвазига сотиб олиш мумкин.\nЎҚИНГ: Xiaomi смартфонлари арзонлашди, Terashop.uz’даги нархлари билан танишинг! (2019 йил 13 июль)\n#Xiaomi #андроид смартфон #нархлар #Xiaomi Redmi K20 Pro


Москвада ўзбек мигрантлари заҳарланганлиги айтилмоқда - EFFECT.UZ\nМосква шаҳридаги хостеллардан бирида меҳнат мигрантининг вафот этгани билан боғлиқ ҳолат юзасидан Ташқи меҳнат миграцияси агентлиги маълумот берди.\nМосква шаҳридаги хостеллардан бирида меҳнат мигрантининг вафот этгани билан боғлиқ ҳолат Ўзбекистон Республикаси дипломатик органлари ва Ташқи меҳнат миграцияси агентлигининг Москва шаҳридаги ваколатхонаси томонидан назоратга олинди.\nОлинган сўнгги маълумотларга кўра, шифохонанинг жонлантириш бўлимига ётқизилди 3 нафар фуқаронинг аҳволи қониқарли.\nҲолатлар бўйича тергов тадбирлари расмий хулосаси олингач қўшимча маълумот берилади.\nTeglar:Moskva, Заҳарланди, Ўзбек мигрантлар


Ўзбекистонда ХХII қорилар мусобақаси\nNormal 0 false false false RU X-NONE AR-SA\nШаҳобиддин қори ака Андижон шаҳри, Тўқмоқ маҳалласида 1892 (1309‑1310) йили тақводор оилада дунёга келган. Отаси Мўминжон ака оддий деҳқон одам эди.\nШаҳобиддин қори ака дастлаб Андижон шаҳри марказидаги қорихонада Қуръон ёдлаган. Айтишларига қараганда, бу қорихона Жомеъ мадрасасининг яқинида жойлашган экан.\nҚори ака қассоб Мўминжон аканинг қизи Роҳилахонга уйланган. Улар Ҳошимжон, Козимжон, Носиржон исмли уч ўғил ҳамда Саодатхон, Сабохон, Саломатхон исмли уч қиз фарзанд кўришган. Улардан Ҳошимжон, Носиржон ва Саодатхонлар оламдан ўтишган.\nШаҳобиддин қори ака 1930 йилдан то 1940 йилларгача қатағон давридаги сургун сабабли оилалари билан Ҳаққулобод қишлоғига кўчиб борадилар. У ерга савдо, тирикчилик мақсадида келиб турадиган лўғумбеклик (ҳозирда Андижон вилояти таркибига киради) Уста Ортиқ ва Абдураҳмон акалар қори акага ихлос, муҳаббатлари тушиб, у кишини ўз қишлоқларига олиб кетишни таклиф қилишади. Бу таклифга рози бўлган Шаҳобиддин қори ака 1942 йилгача ўша ерда колхозда ишлайдилар.\n1942 йили Қори ака Оренбургдаги заводда ишлаш учун мажбурий жўнатиладилар ва 1944 йили куз пайтида уйларига қайтадилар. Бу орада фарзандларига уларнинг тоғаси қараб туради.\nXX асрнинг бошларида бизнинг диёрларда Қуръони Карим асосан «форсий лаҳжа» услубида ўқилар эди. Шаҳобиддин қори ака «арабий қироат»ни дастлаб Муҳаммад Амин Маккийдан олган. Табиийки, аввалига ўша даврнинг баъзи қорилари ҳам бу нарсага қарши туришган.\nШаҳобиддин қори аканинг Бухоро Мир Араб мадрасасида таълим олган андижонлик шогирдларидан Бурҳониддин қори ака шундай ҳикоя қиладилар:\n«Бухоро Мир Араб мадрасасида ўқиш учун имтиҳонни биздан Тошкентда Шаҳобиддин қори акам олганлар. Ўша ерда таҳсил олиб юрган кезларим… Бир куни Қори акамга чой дамлаб келдим. У киши менга: «Келинг, ўтиринг», – дедилар ва ўзларининг ўтмишларидан сўзлай бошладилар:\n«Мен Қуръони Каримни Муҳаммад Амин Маккий устозимизда хатм қилганман. У кишидан араб тилини ҳам ўрганганман. Баъзан устоздан изн сўраб, шаҳарга бориб келар эдим. Қайтиб ҳузурларига келганимда у киши мендан шаҳардаги ҳолат ва вазият ҳақида сўрар эдилар. Баъзи йиғин ва тадбирларда бўлганимни эшитгач: «Сен ҳам Қуръон ўқиб бердингми?» – деб сўрар эдилар. Шунда мен: «Йўқ, менга ўқитмадилар. Бир уй қорилар қироат қилади, менга навбат келганда «фалончи, сиз ўқинг», деб кейинги кишига ўтказиб юборишади», – дер эдим. Устоз: «Кимлар ўқиди?» – деб сўрардилар. Мен: «Фалончи‑фалончилар», – деб санаб берардим. Устозимизда ҳамма қориларнинг рўйхати бўлиб, уларнинг барчасини танир эдилар. Шунда у киши менга: «Сен иккиланма. Улар асл қироат, суннат қироат мана шу эканлигини билмаяптилар. Сен сабр ва саботда бардавом бўлиб тур, ҳали ҳаммалари сенга эргашишади. Сен қориларнинг биринчиси бўласан», – деб қўяр эдилар».\nАллоҳ таолонинг лутфини қарангки, вақт устознинг сўзлари ҳақ эканлигини кўрсатди. Ўлкада янги қироат мактабининг шаклланишида Шаҳобиддин қори аканинг ҳиссалари беқиёс бўлди. У киши қорилар янги силсиласининг сарҳалқаларидан бирига айландилар.\nШаҳобиддин қори ака ҳикояларини шундай давом эттирадилар:\n«Иккинчи жаҳон урушининг охирги йиллари Оренбургдан қайтаётганимда Тошкент темир йўл вокзалига тушдим. Оёғимда ҳарбий пойабзал, эгнимда шинель, бошимда пилотка… Қорним ниҳоятда оч, Андижон поезди қачон келиши номаълум эди. Бир нотаниш киши атрофимда айланар, синчковлик билан мени кузатар, мен эса ҳайрон эдим. Ниҳоят у одам: «Сиз андижонлик Шаҳобиддин қори ака эмасмисиз?» – деб сўраб қолди. Мен: «Шундай», – дедим. У «Мен билан юринг», – деди‑да, мени бир жойга олиб кетди. Кейин билсам, у Кўкча маҳалласи экан. Биз бир уйга кирдик. Хонада ўн бештача одам ўтирар эди. Биз ҳам бўш жойга ўтирдик. Уларнинг юз-кўзларидан «ўзи замон нозик бўлса, зўрға ўтирган бўлсак, бу хос суҳбат бўлса, бегона одамни олиб киришнинг нима кераги бор эди», деган маънони уқиш мумкин эди.\nБир пайт ўтирганлар навбатма‑навбат Қуръон ўқий бошлашди. Табиийки, бегона одамга қироат таклифи бўлмади. Барчалари ўқиб бўлгач, мени олиб келган одам: «Меҳмон ҳам ўқиб берсин, бу киши андижонлик Шаҳобиддин қори ака бўладилар», – деди. Мен Қуръон тиловат қилиб бердим. Қироатни тугатишим билан уйнинг тўрида ўтирган одам бирдан ўрнидан турди‑да, «Тақсир, бу ёққа ўтсинлар», – деб, менга тўрдан жой кўрсатди. Сўнг «Ҳофизи Қуръонмисиз?» – дея мендан сўради ҳалиги киши. Мен: «Ҳа», – дедим. Шунда мени олиб келган кишига қараб: «Бу одамни танир экансиз, нега келишингиз билан таништирмадингиз? Ҳофизи Қуръон инсонни пойгакка ўтқазибсиз», – дея жиддий танбеҳ берди.\nСуҳбат ниҳоясига етгач, бу ҳурматли инсон мени уйига олиб бориб, бош‑оёқ сарпо кийгазди. Сўнгра: «Қаёққа кетяпсиз?» – деб сўради. «Аҳли аёлимнинг олдига», – дедим. Бир неча совға‑салом ва ҳадялар берди. Кейин билсам, у киши муфтий Зиёуддин қори ака ҳазратлари эканлар. У киши мени кузатар эканлар, Андижондаги «Уйғур масжиди»га имом‑хатиб қилиб тайинланганлигим ҳақидаги ҳужжатни қўлимга тутқаздилар. Андижонга келиб, икки‑уч йил ўша масжидда хизмат қилдим. Кейин бу даргоҳга юбордилар...»\nКозимжон аканинг айтишларига қараганда, Шаҳобиддин қори ака Ўшда ҳам таълим олганлар. У киши билан уч-тўртта шериклари ҳам бўлган. Ўшдаги устозлари Қори акага Қуръони Карим қироатидаги ўзининг силсиласидан «ижозат» васиқасини ёзиб берган. Кейинчалик устоз Мисрга кетиб, Қоҳирада жойлашиб қолган.\nШаҳобиддин қори аканинг асли Бўтақарадан бўлган Абдулмалик қори ака деган душанбелик шогирдлари ҳаж сафарига борганида, Шаҳобиддин қори ака унга Мисрдаги устозини зиёрат қилишини тайинлайди. Устози у кишига берган «ижозат» йўқолиб қолганини, у кишидан қайта ёзиб беришни илтимос қилишини уқтирадилар. Абдулмалик қори ака Қоҳирада устознинг уйини топиб боради. У эшикни очиб, ичкаридан чиққан Шайхга дафъатан ўзини: «Мен сизнинг набира шогирдингизман», – дея таништиради. Устоз уни меҳмон қилгач, тайинланган «ижозат»ни унга топширади ва шу билан бирга, Абдулмалик қори аканинг қироатларини эшитгач, у кишининг ўзларига ҳам «ижозат» ёзиб беради.\nМазкур тайинланган васиқа Шаҳобиддин қори аканинг хонадонида у кишининг вафотларигача сақланган. Кейин эса уни Абдулмалик қори ака Роҳилахон аянинг рухсатлари билан ўзларида сақлаганлар.\nШаҳобиддин қори ака ҳар йили Миср тарафга кетаётган кишилар орқали устозларига атлас ва шу каби ҳадялар жўнатиб, у кишини йўқлаб ҳам турганлар.\nҚори аканинг яна бир шогирдлари Омонуллоҳ қори аканинг зикр қилишича, Шаҳобиддин қори ака Ҳакандаги Довудхон тўрамда ҳам Қуръондан таълим олганлар.\n1953 йили Шаҳобиддин қори ака ҳаж сафарига борганлар. Улар Муфтий Зиёуддин қори ака бошчилигида ўн олти кишидан иборат бўлишган. У ерда Саудия Арабистони қироли Абдулазиз ибн Сауд уларни алоҳида меҳмон қилади. Қайтишда Миср Араб республикасига ҳам ташриф буюришади. Қоҳирада Азҳари шарифнинг шайхи Абдурраҳмон Тож уларнинг ташрифи муносабати билан катта зиёфат уюштиради. Икки юздан ортиқ меҳмон иштирок этган бу мажлисда Шаҳобиддин қори ака Қуръон тиловат қилиб беради. Ўзбек қорисининг тиловатидан завқланган шайх Абдурраҳмон Тож ўрнидан туриб, ўтириб тиловат қилаётган қорининг орқасига ўтиб, тик туриб олади. Шу аснода қироат давом этар, шавқ‑завқ 96 ёшли шайхга қўлидаги ичаётган чойини ҳам унуттирган, у қайта-қайта «Маашаллоҳ, Маашааллоҳ!» дея баралла такбир айтар эди. Кейин шайх Шаҳобиддин қори акага иззат‑икром кўрсатиб, ҳадялар ва Қуръон совға қилади. Шунингдек, улар Амир Олимхоннинг ўша ерларга бориб қолган авлодлари билан ҳам учрашадилар…\nДарҳақиқат, Шаҳобиддин қори ака ҳар бир ҳарфни алоҳида эҳтимом билан ажратиб, дона‑дона қилиб, жуда ширин, мулойим, файзли ва таъсирли тиловат қилар, у киши қироат қилганларида қалблар эриб кетар эди. Зеро, бўғиздан чиққан овоз қулоққа етса, қалбдан чиққан овоз қалбнинг туб-тубига етиб боради.\nШаҳобиддин қори ака Куръон нурини фақат ўзбек диёрига эмас, балки хорижий давлатларга ҳам таратган ҳамда ўзбек миллатининг шарафини кўкларга кўтарган инсон бўлганлар.\nБурҳониддин қори ака яна шундай эслайдилар:\n«Мен Шаҳобиддин қори акам билан 1950‑1960 йиллар орасида бирга бўлганман. 50-йилларда Қори акам билан Фрунзега Рамазонда хатмга борганмиз. У кишининг айни авж пайтлари эди. Қироатларини тинглаб турган кишилар беҳуш бўлаёзар эди. Шаҳобиддин қори акам ўзлари шундай ҳикоя қилиб берган эдилар:\n«1967 йили Покистонда бўлиб ўтган қорилар кўригида биринчи ўринни Мисрлик Шайх Абдулбосит қорига беришган эди. Бир куни меҳмонхонада эдим, олдимга Шайх Абдулбосит қори жаноблари кириб келдилар. Мен билан салом‑алик қилгач, Қуръон ўқиб беришимни сўрадилар. Тиловат қилиб бердим. «Энди фалон сурадан ўқиб бергин», – деди, ўқиб бердим. «Фалон жойни ҳам», – деди, яна ўқиб бердим. Шунда у киши: «Қироатинг асл экан. Кимда таълим олгансан?» – деб сўрадилар. Мен бор гапни айтдим. У киши таҳсин айтдилар. Мен: «Биринчиликни сизга беришди‑ку?» – деган эдим, у киши: «Биринчиликни менинг овозимга беришди», – деб кулиб қўйдилар».\nМуфтий Зиёуддин қори ака ҳам бир қанча чет эл сафарларига Шаҳобиддин қори акани Қуръон тиловати учун бирга олиб борар эдилар. Юқорида зикр қилинган Мисрдаги воқеа бунинг бир мисолидир.\nШаҳобиддин қори ака Қуръони Каримни нафақат тиловат қилиш, балки таълим беришда ҳам етук мактабга эга бўлганлар.\nXX асрнинг иккинчи ярмида Ўрта Осиёда Қуръони Каримга энг кўп хизмат қилган Мубин қори ака ҳамда ўз даврининг энг машҳур қориларидан бўлган, 1967 йили Покистонда бўлиб ўтган жаҳон қорилар кўригида иккинчи ўринни олган Қосимов Раҳматуллоҳ қори акалар ҳам тажвид қоидалари ва арабий қироатни Шаҳобиддин қори акадан олганликлари сўзимизга далил сифатида кифоя қилади. Шунингдек, қори аканинг юқорида зикри келган шогирдлари Абдулмалик қорининг аканинг қироатини эшитган Мисрдаги устоз унга ҳам «ижозат» ёзиб берганлари бежиз эмас.\nШаҳобиддин қори ака қомати келишган, соқоли ўзига ярашган, оқ юзли, истараси иссиқ, хушовоз ҳамда табиатан зарофатли, нозиктаъб, мутойибага уста, ниҳоятда ҳалим, улфатнишин инсон бўлганлар. Бир марта суҳбатларини олган одамни ўзларига ром қилиб олар эдилар. Илмни ҳам очиқкўнгиллик билан берар эдилар. Дарсни ўтиб бўлганларидан сўнг талабаларнинг кўзларига бир синчков нигоҳ ташлаб, дарсни яхши тушунган талабани дарҳол пайқаб олар ва унга табассум билан мамнуниятларини изҳор қилиб, сўнг «Танаффус», деб чиқиб кетар эдилар. Бирор талабага қаттиқ сўз айтмас, талабалар ҳам у кишининг дарсларини интиқлик билан кутар ва яхши ўқишга ҳаракат қилар эдилар.\nШаҳобиддин қори ака Бухоро мадрасасида Қуръони Карим қироати, араб тили грамматикаси ва муҳоварасидан дарс берганлар.\nУ кишининг Қуръони Каримдан дарс бериш услублари салафи солиҳларнинг услубларига ўхшаш бўлган: сабоқ берилаётган оятни аввал ўзлари батажвид ўқиб эшиттирадилар, талаба яхши тинглаб олиб, сўнг устозга эшитганига мувофиқ суратда ўқиб беради. Агар яхши ўзлаштира олмаса, бу иш икки‑уч бора такрорланади. Эртасига ҳар бир талабадан сабоқни бирма‑бир ёддан қабул қилиб оладилар.\nШаҳобиддин қори ака ибодат ва тақвода ҳам собитқадам эдилар. Хоналарининг чироғи тунда ҳам ёниқ бўлар эди. Кечалари ҳужраларни айланиб, ким нима билан шуғулланаётганини кузатар эдилар. Баъзан араб радиоканалларини тинглар, Ҳалил Ҳусорий, Шайх Абдулбосит каби устозларнинг қироатлари ва бошқа нарсалардан истифода олар эдилар. Зеро, у киши замон техник ютуқларидан бебаҳра қолмас, улардан Қуръон ва илм йўлида фойдаланишни ҳам жойига қўяр эдилар.\nҚори ака жуда зийрак, ҳушёр бўлиб, инсоннинг фикрини, мақсадини унинг кўзидан уқиб олар эдилар ва бу бобда айтган сўзлари ўз тасдиғини топар эди. Бунга мисолни яна Бурҳониддин қори акадан эшитайлик:\n«Бир куни шеригимиз Абдулмаликка уйидан телеграмма келди. У кетишга жавоб олиб, аэропортга кетди. Унга қизиқиб, яна бир шеригимиз андижонлик Бурҳониддин (адашим) ҳам уйга боргиси келиб қолди. Бизга «Қори акам билмай қўяверсинлар», − дея, чиқиб кетди. Бир муддатдан сўнг Устоз кириб: «Бурҳониддин қани?» − деб сўраб қолдилар. Биз: «Бироз аввал «Дадамнинг олдига бориб келаман», − деб кетди», – дедик. Устозимиз айтдиларки: «У ҳозир Абдулмаликнинг орқасидан бориб, ундан пул сўрайди, у бермайди. Бечора самолётга чиқа олмай, орқасига қайтиб келади».\nКўп ўтмай, Бурҳониддин кириб келди. Биз: «Нима бўлди?», – деган эдик, у: «Абдулмалик ҳам қизиқ, пул сўрасам, бермади, қайтиб келдим», – деди. Биз унга бўлиб ўтган гапни айтдик. Шунда у: «Қори акам инсоннинг замиридаги нарсани ҳам билиб қоладилар‑а?», – деб қўйди. Орадан озгина ўтиб, Қори акам яна бизнинг олдимиздан ўтиб қолдилар ва менга қараб, «Айтганимдек бўлдими?», деган маънода табассум қилиб қўйдилар».\nШаҳобиддин қори ака олижанобликда, инсоний хислатларда барчага намуна бўлганлар. У киши силаи раҳмни адо этишда ҳам ибратли амалларни қилганлар. Жумладан, Қори аканинг Бўтақарада эри вафот этиб кетган Оишахон исмли зуҳду тақволи, серфарзанд бир сингиллари бўлиб, у киши ўша оғир замонда доимо улардан хабар олиб турганлар. «Ҳатто отамиз бир гал бир‑икки килограмм ун, бир гал гуручни уйдагиларга билдирмай, уларга бериб келишимни буюрган эдилар. Ваҳоланки, ўша нарсалар ўзимизга ҳам зарур бўлиб турган эди», − деб эслайди ўғиллари Козим ака. Шаҳобиддин қори аканинг яна бир Хайринисо исмли фарзанд кўрмаган сингиллари ҳам бўлиб, ундан ҳам ўз ёрдамларини аямаганлар.\nҚори ака Тошкентда Эски Жува яқинидан кичик бир ҳовли сотиб олганлар. Кейинроқ 1956 йили Подахона (ҳозирги Жар) маҳалласи яқинида жойлашган бир катта ҳовлига кўчиб ўтадилар. 1972 йили бу маҳаллалар бузила бошлайди. Шундан сўнг ҳозирги Ғунча кинотеатри яқинида жойлашган кўпқаватли бинога кўчиб ўтишга мажбур бўлишади.\n1968‑1969 йиллар орасида Шаҳобиддин қори ака Андижонга борган кунлари бетоб бўлиб қоладилар. Уч кун ўтиб, бирор илож бўлмагач, Тошкентга олиб келишади. Бу ердаги шифохоналарнинг бирида пешоб йўлидан бир ойда икки марта жарроҳлик муолажасини оладилар...\nШаҳобиддин қори ака умрларининг охиригача Қуръони Карим хизматида камарбаста бўлдилар. Асосий фаолиятларини Мир Араб мадрасасида олиб бордилар.\n1975 йил ноябрь ойининг биринчи кунлари фарзандларига: «Бухоро Мир Араб мадрасасидагилар яна боришимни илтимос қилишган эди, розилик билдирдим. Каминани у ерга «Шайхул‑қурро» қилиб олиб кетишади. 9 ноябрга чипта ҳам тайёр», – деб айтадилар. Лекин Аллоҳ таоло ҳузуридаги тақдир одатдагидек, ўзини изҳор қилмаган эди.\n1975 йил 7 ноябрь (1395 йил 3 зулқаъда) Жумъа куни. Шаҳобиддин қори ака Жумъа намозини адо этиб чиқадилар. Аҳволлари ҳам яхши эди. Аммо Аллоҳ таоло қадарининг ўз ижросини топиш они келган эди: саксон уч ёшигача Каломуллоҳдан айрилмаган, ярим аср давомида Қуръон хизматини тарк этмаган, шундай кексалик ёшида ҳам илм ва Қуръон хизматига доимгидек камарбаста бўлиб турган ўз даврининг «Шайхул‑қурро»си Шаҳобиддин қори ака шу дамгача қалбида сақлаб келган маҳбуби Қуръони Каримнинг эгаси бўлмиш Аллоҳ субҳанаҳу ва таолонинг ҳузурига сафар қиладилар. Қуръон баракоти билан суғорилган саксон беш йиллик ҳаёт ўз ниҳоясига етади.\nШу ўринда Пайғамбаримиз соллаллоҳу алайҳи васалламнинг: «Мўминнинг нияти амалидан яхшироқдир», – деган марҳаматларидаги буюк ҳикмат, чексиз раҳмат ва мислсиз фазлни яна бир бор ҳис қилиш мумкин.\nШаҳобиддин қори аканинг жанозаларига муфтий Зиёуддин қори ака жаноблари имом бўлдилар. Маросимга йиғилганлар марҳумнинг фазилатларини, мадрасадаги йигирма етти йиллик фаолиятларини, чет элларда бўлиб ўтган у киши билан боғлиқ воқеаларни зикр қилиб йиғладилар. Қори ака «Кўкча» қабристонига дафн қилиндилар.\nШаҳобиддин қори ака кейинги авлодлар учун бир неча магнит тасмадаги қироатларини мерос қилиб қолдирганлар. Аммо бизнинг қўлимиздаги тасмалар бетоб бўлганларидан кейин ёзилган.\nАллоҳ таоло Қори акамизни ўз раҳматига олган бўлсин, азму қарор қилиб турган нарсасидаги ажрни зиёда ато этсин, охиратда ҳам дунёдагидек Шайхул‑қурролар сафида қилсин. Биз ва кейинги авлодларга ҳам ана шундай шарафли йўлда уларнинг изидан боришни насиб айласин. Омин!\n «Форсий лаҳжа» – алифни истефола ёки истеъло ҳарфларидан кейин келишидан қатъи назар, доимо йўғон ‑«о» тарзида ўқиш услуби. Бу услубнинг пайдо бўлиши ҳақида ҳозирча аниқ илмий маълумотга эга эмасмиз. Ҳар ҳолда саҳобаи киромлардан шу шаклда етиб келмаганлиги аниқ. Чунки уларда, умумун арабларда бундай ўқиш бўлмаган.\n Муҳаммад Амин Маккий асли ўзбек бўлиб, Маккаи Мукаррамага бориб, таълим олиб келгани учун «Маккий» лақабини олган. У киши қироатни Абдуллоҳ Маккийдан олган.\n Довудхон тўрам Маккаи Мукаррамага бориб, 13 йил турган ва Абдуллоҳ Маккийдан етти қироатда ижоза олиб келган машҳур ва етук Қуръон олими бўлган.


HRW Ўзбекистонни қийноқларни тўхтатишни ҳамда адвокатларни қўрқитмасликка чақирмоқда - Фарғона.Ру ахборот агентлиги\n02:06 msk, 14 Июль 2020\nHRW Ўзбекистонни қийноқларни тўхтатишни ҳамда адвокатларни қўрқитмасликка чақирмоқда\n21.12.2011 15:24 msk\nЎзбекистон жиноят юстицияси тизимида қийноқларни тўхтатиш бўйича ваъдаларини бажармаяпти, ҳуқуқ ҳимоячилар турмаларда қамоқ муддатини ўташмоқда, мамлакатда мустақил фуқаролик жамияти шавқатсизлик билан бостирилмоқда, дейилади Хьюман Райтс Вотч (Human Rights Watch) ҳуқуқ ҳимоя ташкилотининг 13 декабрь куни чоп этилган ҳисоботида. Катта дабдабалар билан қабул қилинган ҳамда бу амалиётларни тугатишга қаратилган кафолатлар амалга оширилмай қолмоқда. Ғарб мамлакатлари ҳукуматлари Ўзбекистоннинг авторитар режими билан яқинлашишга интилгани боис амалда бу бошбошдоқликларни эътиборга олмай келмоқда.\n“Гувоҳлар қолмади. Қийноқлар, ишламаётган habeas corpusҳамда Ўзбекистонда мустақил адвокатурани йўқ қилиш” дея ном олган 107 саҳифали ҳисобот Ўзбекистонда 2009-2011 йилларда ўтказилган юздан зиёд интервью материалларига асосланган. Ҳисоботда БМТ экспертлари ўн йилдан зиёд вақт давомида кира олмаётган ёпиқ мамлакатда содир этилган инсон ҳуқуқларининг оммавий бузилишлари борасидаги нодир гувоҳликлар мавжуд.\n“Ғарбнинг кўзи очилиши, Ўзбекистон инсон ҳуқуқлари атрофидаги вазиятни энг ёмон даражага тушириб қўйган радди маърака мамлакатга айланганини аллақачон англаб етиши керак эди, - дейди HRW ташкилотининг Ўзбекистон учун масъул ходими Стивен Свердлоу. – Афғонистонга қўшнилик қийноқ ва репрессиялардан воз кечмаган Тошкент учун индульгенция бўлиб хизмат қилмаслиги керак”.\nҚийноқлар Ўзбекистон учун сурункали муаммо бўлиб қолди, бу ҳолат халқаро ҳамжамиятнинг 2002 йилда диний “экстремизм” учун озодликдан маҳрум этилган маҳбуснинг ўлимига ғазабнок муносабатида акс этган. Ўшанда, экспертларнинг хулосасига кўра, ёмон отлиғи билан танилган [Жаслиқ] колониясида маҳбусни қайноқ сувга солишган. БМТ идоралари ҳам бу мамлакатда қийноқлар “оммавий” ва “системали” характерга эга деган хулосага келганлар.\nЎзбекистонда бугун ҳам қийноқлар масаласи долзарб бўлиб қолмоқда. HRW сўроқлар давомида одамларнинг устига қайноқ сув қуйиш, қўлга олинганларни резина таёқ ва сув тўлдирилган пластик бутилкалар билан уриш, қўл-оёғидан осиб қўйиш, жинсий зўравонлик ва таҳқирлашлар, пластик пакет ва противогазлар воситасида бўғиш ҳолларини ҳужжатлаштирган.\nHRW томонидан ҳукумат амалда мустақил адвокатурани йўқ қилгани ҳамда бир неча ҳақиқатпарвар адвокатларни лицензиядан маҳрум этгани қайд этилган. Қўлга олинганларга адвокат тақдим этиш талаблари мунтазам равишда қондирилмаяпти.\nУшбу ҳуқуқбузарлик ва репрессиялар давом этаётганига қарамай, сўнгги йилларда АҚШ, Европа иттифоқи ва Европанинг етакчи мамлакатлари Тошкентга нисбатан инсон ҳуқуқлари бўйича ўз позицияларини кескин тарзда енгиллата бошладилар. Бунинг сабаби – Афғонистондаги НАТО қўшинларининг таъминотида Ўзбекистоннинг стратегик аҳамияти катталигида.\nЕвропа иттифоқи Ўзбекистонга нисбатан киритилган санкцияларни 2009 йилда бекор қилди, АҚШ 2011 йил сентябрда Конгресс томонидан ҳуқуқ ҳимоя негизида Ўзбекистон ҳукуматига ёрдам бериш борасида киритган чекловларни айланиб ўтишга ҳаракат қила бошлади. Ўзбекистон жанубидаги Термиз шаҳрида ҳарбий базани ижарага олган Германия бу мамлакатда инсон ҳуқуқларининг бузилиши бўйича ўз позициясини ошкора равишда белгилашдан бош тортмоқда. Ноябрь ойида Буюк Британия Афғонистондан Ўзбекистон ҳудуди орқали ҳарбий юкларни олиб чиқиш эҳтимоли ҳақида музокаралар ўтказди.\nHRW АҚШ, Европа иттифоқи ва халқаро ҳамжамиятнинг бошқа етакчи субъектларини Ўзбекистонда инсон ҳуқуқлари атрофидаги вазият бўйича БМТнинг ихтисослашган механизмини яратишни қўллашга ҳамда қийноқлар ва бошқа инсон ҳуқуқлари бузилишлари учун масъул ҳукумат мулозимларига нисбатан активларни музлатиб қўйиш ва стоп-варақалар киритиш каби мақсадли санкциялар киритилиши имкониятини кўриб чиқишга чақирмоқда.\nҲисоботда, хусусан, “Абдуманноб А.” (исм хавфсизлик нуқтаи назаридан ўзгартирилган) хотинининг ҳикояси келтирилган. Унинг сўзлаб берганига кўра, 2008 йилнинг охири ва 2009 йилнинг кўпроқ даврида жосуслик иши бўйича ҳибсга олинган эрини Тошкентдаги тергов ҳибсхоналаридан бирида қийноққа солганлар.\n“Унинг билагидан шифтга осиб қўйганларидан навбат билан кейин саккиз ёки тўққиз киши уришган. Уни кўрганимда, билагидан осишгани аниқ кўринди. Изларини ҳам кўрдим. У менга бир неча марта сўроқ давомида қўриқчилар ва бошқа маҳбуслар тирноқлари остига игна тиқишганини айтиб берди. Бир марта қўриқчилар камерада уни кишанлаб қўйиб, олатини ёнаётган газета билан куйдиришган. Иккинчи даражали куйиш олган ўшанда”, - дейди HRW суҳбатдоши.\nШунингдек, 2010 йилда 18 ёшли кўчадаги муштлашув бўйича “гувоҳ” тариқасида ўғли қўлга олинган аёлдан интервью олинди. Ўғлининг сўзидан онанинг айтиб беришича, милицияда уни противогаз билан бўғиб, “муштлашганлар орасида яна битта ўспирин бола бор”, дея ёзиб беришга мажбурлаганлар.\n2008 йилда Ўзбекистонда катта тантаналар билан ҳибсга олиш учун суд қарорини олишни кўзда тутувчи habeas corpus институти жорий этилди. Кейинроқ эса амлада habeas corpus институтини истисно этишга қаратилган бошқа қонунчилик меъёрлар қабул қилинди. Европа иттифоқи ва унинг аъзолари буни санкцияларнинг бекор қилиниши оқибатида эришилган ютуқ дея қайд этишга шошдилар.\nАмалда habeas corpus институтининг киритилиши ортидан қийноқлар ва бошқа жиддий инсон ҳуқуқларининг бузилишлари атрофидаги аҳвол яхши томонга ўзгармади, қатор жиҳатлар бўйича эса ёмонлашди ҳам, дея қайд этади HRW.\n“Милиция бўлинмаларида ва жазони ўташ муассасаларида қийноқлар авжига чиққан пайтда ислоҳотлар тўғрисидаги гаплар ноўрин, - дейди Стив Свердлоу. - Мамлакат раҳбарлари ва биринчи нвбатда Ислом Каримов қийноқлар муаммосининг кўламини тан олмай, Ўзбекистоннинг халқаро ҳуқуқий мажбуриятларини зудлик билан бажаришга киришмагунларига қадар аҳвол ўзгармайди”.\nHabeas corpus Ўзбекистонда одамларни истаганича қўлга олишлардан, қийноқлардан ёки ғайриқонуний муносабатлардан ҳимоя қилиш учун кўп нарсаларни қила олмади. HRW билан суҳбатлашган адвокатларга кўра, судлар деярли барча ҳолатларда прокурорларнинг ҳибсга олиш ҳақидаги талабномаларини қондириб, унинг мазмун-моҳиятини мустақил равишда кўриб чиқмаяптилар. Судлар ўзларининг қарорларида кўп ҳолларда прокурорлар талабномасидаги ибораларини сўзма –сўз кўчираяптилар.\nЎзбекистон қонунчилигига кўра, милиция ва терговчилар гумонланувчини habeas corpus бўйича ишни кўриб чиқишга судга олиб боргунига қадар 72 соат ушлаб туришлари мумкин. Бу инсон ҳуқуқи меъёрларига тўғри келмайди. Тингловларнинг ўзи эса ёпиқ тартибда ўтиб, уларнинг адолатлиги борасидаги кафолатларга футур етказмоқда.\nHRW аниқлашича, милиция ёки давлат хавфсизлиги хизмати идораларида қўлга олинган шахслардан иқрорлик кўрсатмалари олиш учун уларга нисбатан қийноқлар қўллаш яхши хизмат кўрсаткичи саналади.\n2005 йил май ойида ҳукумат қўшинлари Андижондаги тинч намойиш иштирокчиларини ўққа тутганларидан сўнг Ўзбекистон расмийлари қийноқ ҳолатларини текшириш имкониятини қисқартира бошладилар. Қийноқларни ҳужжатлаштиришга уринган фаоллар таъқиб остига олинмоқда, қамалмоқда, халқаро кузатувчилар ва ҳуқуқ ҳимоя гуруҳларига мамлакатда ишлашга ижозат берилмаяпти, дейилади HRW пресс-релизида.\nАдвокатурани буйсундириш бўйича кампания доирасида ҳукумат мустақил адвокатлик уюшмаларини йўқ қилди ҳамда адвокатларни ҳар уч йилда малака имтиҳонлари топширишни жорий этди. Қизиғи шундаки, тажрибали адвокатлар бу имтиҳонлардан ўта олмадилар, ёш ҳамкасблари эса имтиҳонлардан юқори баллар билан муваффақиятлли ўта олдилар.\nАдвокатурани ислоҳ қилиш тўғрисида янги қонунчилик Ўзбекистон Республикаси Конституциясига ҳамда адвокатларнинг мустақиллиги бўйича халқаро стандартларга зид келиб, бутун адвокатура касбига салбий таъсир кўрсатиб бўлди, дея қайд этади HRW. Сиёсий йўналишдаги жиноят ишлари бўйича фаол қатнашган ҳамда қийноқлар масаласини мунтазам кўтариб чиққан адвокатлар лицензияларидан маҳрум бўлдилар.\nHRW Ўзбекистон ҳукуматидан қийноқларга чек қўйишни қайта-қайта талаб қилиб келмоқда. Ҳукумат habeas corpus институтини халқаро стандартларга мувофиқ амалга оширилишини, гумонланувчи ва маҳбусларга адвокат тақдим этиш ҳамда адвокатуранинг мустақиллигининг кафолати каби процессуал ҳуқуқларни таъминлаши лозим.\nМамлакатда расмийларга ён босмайдиган мустақил қатор адвокатлар касб фаолияти билан шуғулланиш ҳуқуқидан маҳрум этилган бир пайтда Ўзбекистонда қонунчиликнинг таъминланиши ривожланмоқда дея гаприши тутуриқсизлик, - дейди Стив Свердлов. – Давлат аралашувисиз фаолият кўрсатадиган адвокатларсиз Ўзбекистонда қийноқлар муаммосининг ҳал этилишига умид боғлаб бўлмайди.\nHRW ҳисоботининг PDF форматидаги тўлиқ матни PDF. Шунингдек, HRW.org сайтида


00:00 / 23.08.2011 | eski savollar | 1861\nАссаламу алайкум муҳтарам шайх ҳазратлари,Мазҳаб билан бог'лиқ саволларим бор эди. Ҳозирда илм излаб чэт элда таҳсил оляпман ва жуда ко'п арабларни (та'бир жоиз бо'лса абу ҳанифа мазҳабларидан бошқа мазҳаб эгалари)ко'раманки, улар намоздан со'нг умуман дуо қилмайдилар (я'ни қо'лларини ко'тариб). Шу мавзуда уларнинг биридан савол со'раш насиб қилганди, улар намоздан кейин дуо қилиш бид'ат деб айтишди, я'ни Росулуллоҳ (сав) ҳеч қачон намоздан со'нг қо'лларини ко'тариб дуо қилмаган эканлар. Ҳатто бу ҳақда Аҳмад ибн Ҳанбал ҳазратлари ҳам бид'ат экани ҳақидаги бир ҳужжатни келтирган бо'лди. Яна айтишича Абу Ҳанифа ҳазратлари бу ҳақда ҳеч нарса демаганлар, я'ни қайсидир турк султони даврида намоздан кейин дуо қилишми ёки ҳамма бирга о'тириб тасбеҳ угуришми чиқиб келган деб айтди. Иккинчи саволим намозда қо'лни Абу Ҳанифа мазҳабларида киндикдан пастга бог'ланади, аммо бир биродарнинг айтишича бир ҳадисда қо'лни қоринга бог'ламанглар дейилган экан. Нимага асосланиб бизнинг мазҳабда бошқа мазҳаблардан фарқли о'лароқ киндикдан пастга бог'ланади қо'лни? Саволлардаги мисолларни бошқалардан эшитганим боис уларнинг қайси кайфиятда ривоят қилингани то'г'рисида ҳабарим ё'қ, я'ни у ерда айнан нима дейилганлиги то'г'рисида. Ҳаммамизга ма'лум бид'ат амал нималар билан якун топиши, шунинг учун эҳтиёткорлик юзасидан шу саволларни со'рашга жазм қилдим. Wаллаҳу а'лам! Аллоҳ рози бо'лсин!\n- Бу масалани кўп марта ёритганмиз. Сиз ташқарида бўлганингиз учун билмаган бўлишингиз мумкин.Уларнинг айтган гаплари асоссиз. Қўл кўтариб, жамоат билан ва намоздан кейин дуо қилиш ҳақида ҳадислар кўп. Уларнинг ҳаммасини уламолар келтирганлар.


Сурхондарёда эркак онасини ҳақорат қилган қўшнисини ўлдирди — Sof.uz\nЖАҲОН 199,474,771 179,971,765 4,246,555\nСурхондарёда эркак онасини ҳақорат қилган қўшнисини ўлдирди\n10.07 16:40 281 Ўзбекистон\nСурхондарё вилоятида эркак онасини ҳақорат қилган қўшнисини ўлдирди. Бу ҳақда ҳуқуқ тартибот органлари хабар қилди.\nМавжуд маълумотларга кўра, ҳодиса Шўрчи туманида 26 июнь куни содир бўлган. Ўша куни фуқаро Ж.А. истеъмол товарлари учун қарз олган аёл К.Р.дан пулларни қайтаришни сўраган. Мулоқот давомида эркак аёлни ҳақоратлаган ва буни К.Р.нинг ўғли эшитиб қолган. Шундан сўнг эркаклар ўртасида жанжал бошланган ва натижада аёлнинг ўғли қарзни қайтаришни сўраган эркакни пичоқлаган.\nУшбу ҳодисадан кейин жабрланувчи оғир тан жароҳати олиб, шифохонага кетиш йўлида оламдан кўз юмган. Ҳолат юзасидан ЖКнинг тегишли моддасига кўра жиноий иш қўзғатилган. Терговолди суриштирув ишлари давом этмоқда.


Қуйичирчиқда адвокатга пичоқ билан тан жароҳати етказилди. Ишни прокуратура “босди-босди” қилиши мумкинми? | Qalampir.uz\nҚуйичирчиқда адвокатга пичоқ билан тан жароҳати етказилди. Ишни прокуратура “босди-босди” қилиши мумкинми?\nЖамият\t14 Март 14:12 3042\nҚуйичирчиқ туманидаги “Haqiqat izlab” адвокатлик фирмаси адвокати Рустам Жумановга ўз хизмат вазифасини бажараётган пайтида пичоқ билан ҳамла қилиниб, тан жароҳат етказилган. Бу ҳақда хабар бермоқда.\nМаълумот ҳақида, 12 март куни жабрланувчининг ҳамкасби Муҳсин Маркамалов Ўзбекистон Республикаси Адвокатлар палатасига телеграмма орқали маълум қилиб, айбдорларга нисбатан чора кўрилишида ва адвокатнинг ҳимояси таъминланишида ёрдам сўраган.\n"Advokat" ойномаси мухбири мазкур хабар эгаси адвокат Муҳсин Маркамалов ҳамда “Haqiqat izlab” адвокатлик фирмаси раҳбари Фурқат Саидхўжаевлар билан телефон орқали боғланиб, воқеа тафсилотларини суриштирган.\n“М.Миркамаловнинг айтишича, ҳамкасби Рустам Жумановга ҳамла қилган шахс у муқаддам адвокатлик қилган фуқаронинг низолашган томони экан. Маълум бўлишича, адвокат аввалроқ катта қийматли мол-мулк талашиш билан боғлиқ фуқаролик ишида даъвогар томоннинг манфаатини ҳимоя қилган бўлиб, судда ютиб чиққан.\n“Рустам ака, ёши анчагина катта бўлса ҳам, ўзини қаттиқ ҳимоя қилиб, ҳаётий муҳим аъзоларига тиғ тегдирмаган. Ҳужумни қўллари билан қайтаргани учун қўли ва билагида жароҳат бор, шунингдек юзи ҳам тилинган”, дейди Миркамалов. Шунингдек, унинг айтишича, адвокатнинг аҳволи ҳозир яхши, эртага – 10 кунлик муолажадан сўнг шифохонадан жавоб берилиши кутилмоқда.\nЖабрдийда адвокат Жуманов ва унинг ҳимоячиси Миркамаловлар прокуратура томонидан бу иш “босди-босди” қилиниши мумкинлигидан хавотирда. Чунки, уларнинг айтишларича, шу пайтга қадар зарур процессуал тадбирлар бажарилмаган, жумладан, воқеа жойи кўздан кечирилмаган, далилий ашё бўлган пичоқ олиб қўйилмаган, ундаги қон доғлари экспертиза қилинмаган ва ҳоказо...\nШу боис, 10 кун ўтиб ҳам тергов органлари ҳаракатга тушмагач, адвокатлар Палатага мурожаат қилишга қарор қилганлар. Айни пайтда Адвокатлар палатаси ва Палатанинг Тошкент вилоят бошқармаси мутахассислари томонидан мурожаат юзасидан ўрганиш ишлари олиб борилмоқда”, дейилади хабарда.\nЭслатиб ўтамиз, адвокатлар фаолиятига қаршилик қилиш каби ҳолатлар илк марта содир бўлаётгани йўқ. Аввалроқ, адвокат фаолиятига тўсқинлик қилган МИБ ходими ҳам жавобгарликка тортилган эди.\n07 Апрель 19:04 67972\n06 Апрель 20:50 51403\n06 Апрель 13:46 34854\n06 Апрель 07:35 33390\n06 Апрель 23:39 31693


ЁШЛАР ФУТБОЛ АКАДЕМИЯСИ ИШ БОШЛАДИ - Ўзбекистон овози газетаси\nЁШЛАР ФУТБОЛ АКАДЕМИЯСИ ИШ БОШЛАДИ\nЎзбекистон ёшлар иттифоқи Наманган шаҳар кенгаши қошида «Навбаҳор» ёшлар футбол академияси очилди.\nШу муносабат билан Наманган тумани Тошбулоқ шаҳарчасидаги марказий стадионда ўтказилган тақдимот маросимида давлат ва жамоат ташкилотлари вакиллари, спорт фахрийлари, мураббийлар, «Навбаҳор» футбол клуби ўйинчилари, ёш футболчилар иштирок этди.\n— Ташкилотимиз қошида «Навбаҳор» ёшлар футбол академияси ташкил этилгани вилоятимиздаги барча спорт ишқибозлари, айниқса, миллионлар ўйини мухлисларини беҳад хурсанд қилди, — дейди Ўзбекистон ёшлар иттифоқи Наманган шаҳар кенгаши раиси Анвар Икромов. — Наманганда футболни жуда севишади. Аммо кейинги йилларда вилоятнинг бош жамоаси «Навбаҳор» клубида ёш футболчиларга эътибор сусайиб кетди. Шу боис жамоа чемпионат ва кубок баҳсларида бирор бир қониқарли натижага эришолмаяпти. Академияни ташкил қилишдан мақсад «Навбаҳор» клубини нафақат вилоят, балки бутун Ўзбекистон учун истеъдодли футболчиларни етиштириб берадиган жамоага айлантиришдир. Барча қулайликларга эга стадион академия ихтиёрига ўтказилди. Академия «Навбаҳор» клубининг ёшлар жамоасини тўлиқ тасарруфига олади. 17-болалар ва ўсмирлар «Навбаҳор-Умид» номли футбол мактаби ҳамда 15-ихтисослашган футбол мактаб-интернати ёшлари академиянинг кадрлар захирасини тўлдириб боради.\nТақдимот маросимида «Навбаҳор» жамоаси ютуқларига муносиб ҳисса қўшган бир гуруҳ футбол фахрийлари, «Навбаҳор» жамоаси «ўринбосарлар» таркиби ўйинчилари, «Navbakhor-women» қизлар жамоаси, «Навбаҳор-Умид» футбол мактаби ва 15-футбол мактаб-интернати тарбияланувчилари спорт жиҳозларидан иборат эсдалик совғалари билан тақдирланди. «Навбаҳор» ёшлар футбол академиясига вилоят ҳокимлиги томонидан «Исузу» автобуси совға қилинди.


ЎзА - Ўзбекистон божхоначилари тадбиркорларнинг яқин ҳамкори\n26.01.2020 Чоп этиш версияси\nЎзбекистон божхоначилари тадбиркорларнинг яқин ҳамкори\nЖаҳон божхона ташкилотининг 1993 йил 25 январдаги Қарорига асосан ҳар йили 26 январь Халқаро божхоначилар куни сифатида ер юзи бўйлаб кенг нишонланади.\nХалқаро божхоначилар куни нафақат дунё давлатлари божхона хизматларининг ўзаро ҳамкорлигини намойиш этиш, балки иқтисодий ва ижтимоий тараққиётга эришишда божхонанинг муҳим иштирокига яна бир карра кенг жамоатчилик эътиборини жалб қилиш имконини беради. Мазкур санани дунёдаги 800 мингдан зиёд божхоначилар қатори Ўзбекистон божхоначилари ҳам кенг нишонлайди.\nМаълумотларга қараганда, дунё савдо айланмасининг 98 фоизи Жаҳон божхона ташкилотига аъзо давлатлар улушига тўғри келади. ЖБТнинг юқори органлари сифатида барча аъзо мамлакатлар раҳбарларидан тузилган Кенгаш, 24 давлат вакилларини ўз ичига олган Сиёсий комиссия ва 17 мамлакат вакилларидан иборат Молия қўмитаси фаолият юритади. Доимий ишлайдиган орган — Котибият Брюсселда жойлашган бўлиб, унда 105 ходим, жумладан 68 давлатнинг доимий вакиллари фаолият юритишади. Айни пайтда Ўзбекистон Республикаси Давлат божхона қўмитасининг ходими Улуғбек Тожиев ҳам ЖБТда самарали фаолият олиб бормоқда.\n1992 йил 28 июлдан мазкур ташкилот аъзолигига қабул қилинган Ўзбекистон 21 та халқаро божхона конвенциясига қўшилган. Сиёсий комиссия ва Молия қўмитаси аъзолари таркибидан ўрин олгани мамлакатимизнинг халқаро ҳамжамият томонидан муносиб эътироф этилганидан далолатдир. Айни ҳамкорлик республикамиздаги мавжуд ҳуқуқий базани халқаро конвенциялар ва божхона ишининг бошқа халқаро меъёрларига яқинлаштириш имконини берди. Божхона соҳасидаги қонунчилигимиз умум қабул қилинган халқаро стандарт ва меъёрлар, амалиёт билан мувофиқлаштириш ҳамда уйғунлаштириш йўналишида ривожланмоқда. Бу соҳадаги ютуқлар мамлакатда амалга оширилаётган иқтисодий ислоҳотлар билан уйғун эканининг далилидир.\nТаъкидлаш жоиз, кейинги йилларда Ўзбекистоннинг божхона соҳасидаги халқаро ҳамкорлик алоқалари янги босқичга кўтарилди.\nЎтган йилнинг ўзида Жаҳон божхона ташкилоти бош котиби Кунио Микурия мамлакатимизга икки бор ташрифи буюргани ҳам фикримиз тасдиғидир.\nЖаноб Микурия сўнгги ташрифи чоғида Давлатимиз раҳбари билан учрашгач, ўз таассуротларини жумладан шундай ифода қилганди:\n– Президент билан мулоқотда жуда муҳим масалаларни муҳокама қилдик. Шавкат Мирзиёев савдо муносабатларини кенгайтиришга алоҳида урғу бериб, бу борадаги сиёсатни глобал стандартларга мувофиқ давом эттириш муҳим эканини таъкидлади. Бундан ташқари, инсон ресурсларини ривожлантириш билан боғлиқ долзарб масалалар хусусида фикр алмашилди. Мен бу борада жаҳондаги илғор амалиёт ҳақида гапирдим. Пировардида, Ўзбекистон божхона хизматини ривожлантиришга оид қўшма дастур ва лойиҳаларни фаол амалга оширишга келишиб олдик.”\nЎзбекистон 2019 йилнинг июнь ойида Марказий Осиё минтақавий иқтисодий ҳамкорлик дастури (CAREC) доирасида Божхона ҳамкорлиги қўмитасининг ўн саккизинчи йиғилиши ҳамда Мустақил давлатлар ҳамдўстлигига аъзо давлатлар божхона хизматлари раҳбарлари Кенгашининг 70-йиғилишига мезбонлик қилди.\nҲозирда Ўзбекистон билан 30 дан ортиқ давлатлар ўртасида божхона соҳасида 130 дан зиёд битим, келишув ва шартномалар имзоланган. 2019 йилда 730 дан ортиқ сўровномалар орқали ўзаро ахборот алмашилди.\nЎзбекистон Республикаси Президенти томонидан 2018 йил 22 декабрда имзоланган 507-сонли Қарорга мувофиқ, юртимизда 26 январь – давлат божхона хизмати органлари ходимлари куни сифатида белгиланди.\nСўнгги йилларда Ўзбекистоннинг тобора дунёга юз очаётгани, халқаро алоқалар, хусусан ташқи савдо ҳажми кенгайиб бораётгани божхона тизими билан боғлиқ факт ва рақамларда ҳам яққол намоён бўлмоқда.\n2019 йил мамлакатимизда ташқи иқтисодий фаолият билан шуғулланган субъектлар сони 8.3 мингга ортиб, жами 28 минг 306 нафарга етди. Республикамиздан дунёнинг 90 дан ортиқ давлатига 9.2 миллиард доллар қийматидаги маҳсулот экспорт қилинди. 2018 йилда бу кўрсаткич 7.7 миллиард долларни ташкил қилган бўлиб, жорий йил 20,3 фоиз ўсишга эришилди.\nЮртимизга хориждан келтирилаётган технологиялар, асбоб-ускуна ва хом-ашё учун божхона тўловида берилаётган имтиёзлар экспортни рағбатлантиришга хизмат қилмоқда.\n2019 йилда давлат бюджетига божхона тўловларидан 17.1 триллион сўм ундирилган. Тадбиркорларга эса божхона тўловидан 59.6 триллион сўмлик имтиёз қўлланган.\nҲозирги кунда Ўзбекистонни қўшни давлатлар билан боғлаб турувчи 50 дан ортиқ чегара-божхона пости фаолият юритади.\n2016 йилда республикамиз чегара-божхона постлари орқали 15,3 миллион шахс ҳаракатланган бўлса, 2019 йилга келиб бу кўрсаткич 42.6 миллион нафарга етди. Чегара-божхона постлари орқали 2016 йил 760 минг авто ва темир йўл транспорти воситалари ҳаракатланган. 2019 йил бу кўрсаткич 3.3 баробар ошиб, 2 миллион 560 мингтани ташкил қилди.\nЎтган йилда 16 та янги божхона ахборот тизими ишлаб чиқилди, 22 таси такомиллаштирилди. Жорий йил эса интерактив хизматларнинг мобил талқини ва иловалари устида ишлашга алоҳида эътибор қаратилади.\nХавфни бошқариш тизими ишга туширилиши соҳада 2019 йилнинг энг муҳим воқелиги бўлди. Мазкур тизим ишга тушгач, ялпи божхона кўригидан ўтказиш амалиётидан бутунлай воз кечилди. Товар ва транспорт воситаларини божхона назорати ва расмийлаштирувида “яшил”, “сариқ”, “қизил” ва “кўк” йўлакларнинг ишга туширилиши натижасида экспорт операцияларини амалга ошириш бўйича сарфланган ўртача вақт 4.5 мартага, импортда эса 2 мартага қисқарди.\nБундай ижобий ўзгаришлар нуфузли халқаро ташкилотлар томонидан ҳақли эътироф этилмоқда. Жумладан, Жаҳон банки ва Халқаро молия корпорацияси томонидан эълон қилинган “Бизнес юритиш-2020” ҳисоботида Ўзбекистон 69-ўринни эгаллаб, ислоҳотлар миқёси ва самарадорлиги бўйича дунёнинг энг яхши 20 та ислоҳотчи давлати қаторидан жой олди.\nБожхоначиларимиз 2020 йилни ҳам илғор инновацион янгилик билан қарши олишди. Ўзбекистон Республикаси Президентининг 2019 йил 20 ноябрдаги “Мамлакатда бизнес муҳитини янада яхшилаш ва тадбиркорликни қўллаб-қувватлаш тизимини такомиллаштириш чора-тадбирлари тўғрисида” ПҚ-4525-сон қарори асосида “Ягона дарча” божхона ахборот тизими жорий қилинди.\n“Ягона дарча” божхона ахборот тизимига Давлат божхона қўмитаси, “Ўзстандарт” агентлиги, Соғлиқни сақлаш вазирлиги, Ветеринария ва чорвачиликни ривожлантириш давлат қўмитаси, Экология ва атроф-муҳитни муҳофаза қилиш давлат қўмитаси, “Ўздавкарантин” инспекцияси каби ваколатли органларнинг автоматлаштирилган ахборот тизимлари интеграция қилинди.\nЭнди тадбиркорларимиз ўз идораларидан чиқмасдан туриб, интернетдаги www.singlewindow.uz манзилида жойлашган “Ягона дарча” божхона ахборот тизими орқали электрон рақамли имзодан фойдаланган ҳолда экспорт-импорт операцияларини амалга оширишда талаб этиладиган рухсат этиш хусусиятига эга ҳужжатлар ва сертификатларни олиш учун ариза юборишса, кифоя!\nАризага жавобан берилган ҳужжатлар ва сертификатлар мазкур портал орқали бир вақтнинг ўзида ҳам тадбиркорга, ҳам божхона органларига божхона расмийлаштируви учун тақдим этилади.\nҲозирнинг ўзида 5 мингдан ортиқ ташқи иқтисодий фаолият юритувчи субъектлар “Ягона дарча” божхона ахборот тизимидан фойдаланмоқда.\nХулоса ўрнида шуни айтиш мумкинки, бугун божхона органлари янгича имижда — тақиқловчи, чекловчи, назоратчи эмас, балки, очиқ, шаффоф орган, тадбиркорнинг яқин ҳамкори сифатида намоён бўляпти.\nбожхона қўмитаси матбуот хизмати билан


00:15 / 24.03.2017\nФото: EPA/ULI DECK\nАргентинанинг федерал судьяси Клаудио Бонадио 23 март куни мамлакат марказий банкидаги фирибгарликлар иши бўйича суд тингловларини бошлашга кўрсатма берди. Бу иш бўйича мамлакатнинг собиқ президенти Кристина Фернандес де Киршнер ҳам судда жавоб беради.\nБундан ташқари, ушбу иш бўйича Аргентина марказий банкининг собиқ раҳбари Алехандро Ваноли ва собиқ иқтисодиёт ва молия вазири Аксель Кисильоф ҳам айбланмоқда.\nБонадио Киршнерга нисбатан 2016 йилнинг май ойида жиноий иш қўзғатган. Терговни бошлашга эса марказий банк раҳбариятини валюталарни бозор нархидан паст нархда сотиши бўйича икки мухолиф депутатнинг айблови сабаб бўлган. Тергов маълумотларига кўра, ушбу операциялардан зиён бир неча млрд песони ташқил қилиши мумкин.\nАйни вақтда собиқ президентга нисбатан иккита иш қўзғатилган.\nАргентина собиқ президент Кристина Фернандес де Киршнер


Президент Самарқанд қандай қилиб миллионли шаҳарга айланиши ва нима учун вилоят маркази Гулободга кўчирилишини айтди - Daryo\n17:36, 16.04.2021 44178\nПрезидент Самарқанд қандай қилиб миллионли шаҳарга айланиши ва нима учун вилоят маркази Гулободга кўчирилишини айтди\nСамарқанд майдони яқин атрофдаги бешта туман ҳудудларининг бир қисми қўшилиши ҳисобига амалдаги 12,4 минг гектардан 30,5 минг гектарга кенгаяди. Бу ҳақда Президент Шавкат Мирзиёев Самарқанд вилоятига ташрифи доирасида маълум қилди, деб хабар бермоқда «Gazeta.uz».\nСамарқанд вилояти ҳокими Эркинжон Турдимов 2021 йил 15 апрелда Самарқанд шаҳрини кенгайтириш лойиҳасини кўрсатмоқда.\nДавлат раҳбарининг сўзларига кўра, шаҳарга Самарқанд, Пастдарғом, Тойлоқ ва Оқдарё туманлари ҳисобига 18 гектар майдонни қўшиш режалаштирилмоқда. Бу Самарқандни миллионли шаҳарга айлантириш имконини беради.\nСамарқанднинг кенгайтирилгандан сўнг қандай ўзгариши.\nБундан ташқари, сайёҳлар ва аҳолига қулай бўлиши учун автомобиллар ҳаракатланишини чеклаш режалаштирилган Самарқанд вилоятининг маъмурий маркази Гулобод бўлади. «Бу ерда сайёҳлар учун барча шароитлар бўлади. Бу ерда автомобиллар ҳаракатланиши тақиқланади… Гулободда янги марказ қурамиз», — деган Президент.\nШавкат Мирзиёев келажак ҳақида ўйлаш кераклигини, шундай ўзгаришлар қилинмаса, «Самарқандга кириб бўлмай қолиши»ни таъкидлаган.\nПрезидент бош вазир биринчи ўринбосари Очилбой Раматов, Самарқанд вилояти ҳокими Эркинжон Турдимов ва қурилиш вазири Ботир Зокировга йил охирига қадар шаҳарнинг кенгайишини ҳисобга олиб, Самарқанднинг бош режасини ишлаб чиқишни топширди.\nБунинг учун Туркиядан лойиҳа институти ҳам жалб қилинади.\nБошқарув тизимини яхшилаш мақсадида, шаҳарда босқичма-босқич бешта туман — Сўғдиёна, Сиёб, Боғишамол, Мароқанд ва Қорасув (ҳоким тақдимотида Янгикент кўрсатилган) ташкил этилади. Президент ҳозирча 2-3 та туманни ташкил этиш режалаштирилганини қўшимча қилган.\nАпрель ойининг бошларида Самарқанд вилояти ҳокими Эркинжон Турдимов Самарқанд шаҳри кенгайтирилишини маълум қила туриб, миллион аҳолиси бор шаҳар «ўз статуси борлигини», бу бошқа нарсалар қатори унинг инвестициявий жозибадорлигини оширишга ёрдам беришини айтганди.\n«Пахтачи деган ном менга ёқмайди». Президент Самарқанддаги туман номини ўзгартиришни таклиф қилди\nШавкат Мирзиёев: «Самарқанд қачон шиддат билан ривожланади, деган савол мени кўп қийнайди»\n20:19, 16.05.2021 179047\n22:16, 13.05.2021 87601\n23:45, 17.05.2021 115122\n18:34 Бугун 71\n18:14 Бугун 1040\n18:00 Бугун 1993\n17:54 Бугун 1831\n19:10, 11.06.2021 139049\n17:47, 10.06.2021 118732\n22:22, 10.06.2021 84408\n17:14, 11.06.2021 61682


Юк автомашинасига яширилган тамаки маҳсулотлари фош этилди\nЮк автомашинасига яширилган тамаки ...\nМамлакатимизда карантин туфайли чегара ўтказиш пунктлари орқали фуқаролар қатнови бир муддат ёпилган бўлсада, ташқи савдо юклари ҳаракатланиши узлуксиз давом этмоқда. Бу эса ўз навбатида божхона органлари ходимларидан икки карра кўпроқ масъулият ва ҳушёрликни талаб этади.\nАммо, айрим шахслар борки, улар шундай синовли кунларда халқимизга кўмак бериш ўрнига, давлатимиз томонидан яратилаётган шарт-шароитларни суистеъмол қилиб, қонунчилик талабларини бузиш орқали ўзининг қинғир режаларини амалга оширишга уринишмоқда.\nХусусан, Сурхондарё вилояти божхона бошқармаси “Айритом” чегара божхона постига қўшни давлатдан кириб келган фуқаро Б.И. бошқарувидаги юк автотранспорт воситаси белгиланган тартибда пост ходимлари ва хизмат ити ёрдамида божхона назоратидан ўтказилди.\nНатижада, божхона ходимининг оғзаки сўровида ноқонуний олиб ўтишга мўлжалланган товарлари йўқлигини маълум қилган фуқаро Б.И. нинг сўзлари ёлғонлигини “Кинг” лақабли хизмат ити кўмагида фош қилинди. Яъни, текширув давомида Б.И. бошқарувидаги юк автотранспорт воситаси салонининг ён деворлари ички томонида умумий қиймати 18 миллион сўмлик жами 920 қути тамаки маҳсулотлари борлиги аниқланди.


Yamaha қушдай енгил спорткар яратади - Автомобильные новости UZ - Скачать музыку бесплатно новинки музыки 2016-2017\nYamaha қушдай енгил спорткар яратади\nYamaha компанияси Sports Ride Concept номли спорт автомобили ишлаб чиқармоқчи. Машина прототипи шу йили Токиодаги автосалонда кўрсатилган. Спорт автомобилини серияли ишлаб чиқариш 2017 ёки 2018 йилга мўлжалланяпти. Motoring нашри хабарига кўра, нархи 51 минг евро атрофида бўлади.Автомобилнинг вазни 750 кгдан ошмайди. Дизайн концептникига тамомила ўхшаш. Икки ўринли спорткар узунлиги 3900 мм, кенглиги 1720 мм. Кузов карбондан ясалади. Машина iStream услуби бўйича ясалади, бунда жиҳозларни кўп алмаштирмасдан платформа ўлчамини ўзгартириш мумкин. Ушбу технология бўйича автомобилнинг бир деталини ясашга атиги 100 сония сарфланади.Мотор қуввати 100 от кучига тенг. Машинанинг бошқа динамик кўрсаткичлари, ҳозирча, аниқ эмас.Эслатиб ўтамиз: бу Yamaha ишлаб чиқараётган автомобилларнинг биринчиси эмас.2013 йилда компания MOTIV.e номли шаҳар автомобилини ишлаб чиқарган. Бу икки ўриндиқли машинанинг 34 от кучига эга электромотори бор. Кузови пластикдан ишланган. Оддий розеткадан қувват олиб 160 км йўл юриши мумкин.1992 йилда Yamaha илк суперкарини ишлаб чиқарган эди. Суперкар 400 от кучига эга, 100 км/соат тезликка 3,2 сонияда эришади, энг юқори тезлиги 350 км/соат. Бундай кўрсаткичлар ўша давр учун рекорд бўлган.


Қабристон ерига тааллуқли масалалар (10)\nBy Зубайр Исмоил on 10/21/2019 МАҚОЛАЛАР ҚАБРИСТОНГА ОИД ҲУКМЛАР\n38 – Қабрдан дарахт ўсиб чиқиши маййитнинг солиҳ инсон бўлганига далолат қиладими?\n«Қабрлардан дарахт ёки ўт-ўлан униб чиқиши қабр эгалари солиҳ кишилар бўлганини билдирмайди. Бу нотўғри тушунчадир. Дарахт ўсиши фақат солиҳ кишилар учун хос эмас, балки у солиҳ кишиларнинг ҳам, бетавфиқ кимсаларнинг ҳам қабридан ўсиб чиқаверади. Одамлар ўртасида бу каби ботил тушунчаларни ёювчи кимсаларнинг гапларига алданиб қолмаслик лозим».\n39 – Қабристонни зарарли ўсимликлардан тозалаш\nҚабристонни зарарли ўсимликлардан тозалаш, табаррук қилиниш хавфи бўлган дарахтларни кесиш лозим.\n«Қабр ҳурматини сақлаган ҳолда қабрдан ўсиб чиққан дарахтни кесиб ташлашнинг зарари йўқ. Кавлаш асносида қабр оёқости бўлмаслиги, устига чиқиб тепкиланмаслигига эътибор қаратиш лозим. Агар қабрдан ўсиб чиққан дарахт табаррук қилиниш, улуғланиш хавфи бўлса ёки унинг қолиши қабрга ёки у жойга дуо ва салом учун келган қабр зиёратчисига азият етишига сабаб бўлса, ундай дарахтни кесиб ташлаш афзаллиги янада ойдинлашади. Чунки бундай дарахт зарарли ҳашаротлар ва илонлар маконига айланиши мумкин. Бинобарин, уни кесиб ташлаш қолдиришдан афзалроқ бўлади». «Шунингдек, баъзи одамлар тарафидан экилган дарахтлар ҳам айни ҳукмдадир».\n«Маййитлар ҳурмати топталмаслиги учун дарахтларни оддий қўл анжомлари ёрдамида кесиш, турли оғир асбоб-ускуналар қабристонга олиб кирилмаслиги лозим. Чунки уларнинг киритилиши маййитларга ҳурматсизлик қилинишига сабаб бўлади».\nИсҳоқ ал-Кавсаж раҳимаҳуллоҳ «Масоил»да айтади: «Исҳоқдан – яъни Ибн Роҳавайҳдан – : «Қабрлардан тикон ва ўт-ўланларни юлиб олиш тўғрисида нима дейсиз?» деб сўрадим. «Агар имкон борича эҳтиёткорлик билан олинса, жуда яхши ва маъқул иш бўлади», деди.\n40 – Қабристондаги дарахтлар мевасидан ейиш\nИмом Молик раҳимаҳуллоҳдан масжид ҳовлисида, ё қабристонда ёки йўл ўртасида ўсган дарахт ҳақида сўралганида: «Унинг мевасидан ейиш барча мусулмонлар учун ҳалолдир», деган.\n41 – Қабристондаги ўт-ўланлардан фойдаланиш\nШайх Умар Саномий айтади: «Қабристонлик белгилари қолмаган эски қабристондан фойдаланишга, у ерда бино қуришга, чорва молларини ўтлаш учун киритишга одамларнинг ҳаққи йўқ. Ўт-ўланларини ўриб олиш эса у ерда чорва ҳайвонларини ўтлатишга нисбатан енгилроқ иш».\nМиср диёри собиқ муфтийси Шайх Бакрий ас-Садафий айтади: «“Бир маҳалланинг қабристонлик асорати қолмаган эски бир қабристони бор. Маҳалла аҳли ундан фойдаланса бўладими?”\nАбу Наср раҳимаҳуллоҳ: “Бунга рухсат йўқ”, деди. “Агар у ерда ўт-ўланлар бўлса-чи?” дейилган эди, у киши бундай жавоб берди: “Ўриб олиб, ҳайвонларга олиб чиқиб берилади. Шундай қилиш ҳайвонларни қабристонга ўтлаш учун киритиб юборишдан кўра енгилроқ”. Иқтибос тугади».\n Шайх Абдулазиз ибн Боз раҳимаҳуллоҳ. «Мажмуъ ал-фатово», 4/380.\n «Фатово ал-лажна ад-доима лил-ифто», 7/353, 17904-фатво, иккинчи тўплам, Шайх Ибн Боз раҳимаҳуллоҳ раҳбарлиги остида.\nШайх Ибн Боз раҳимаҳуллоҳнинг фатволар тўпламига (13/362) қаралсин.\n Ибн Боз раҳимаҳуллоҳ. «Фатово нурун ало ад-дарб», 14/185. Тартибловчи: Шувайъир.\n «Фатово ал-лажна ад-доима лил-ифто», 7/352, 18976-фатво, иккинчи тўплам, Шайх Ибн Боз раҳимаҳуллоҳ раҳбарлиги остида.\n Исҳоқ ибн Мансур ал-Кавсаж. «Масоил ал-Имом Аҳмад ва Исҳоқ ибн Роҳавайҳ раҳимаҳумаллоҳ», 9/4738, 3400-масала. Муҳаққиқ: Сулаймон ал-Умайр. «Ал-жомеъа ал-исломийя» нашри, биринчи нашр, 1425-ҳ.й.\n Ибн Фарҳун ал-Моликий. «Тарих ал-Мадина ал-мунаввара», 37-бет. Асл қўлёзмаларни солиштирувчи ва шарҳловчи: Ҳасан Шукрий. «Шарикат дор ал-Арқам» нашри, нашр рақами ва йили кўрсатилмаган. Китоб солиҳларни табаррук қилиш ва бошқа бидъатлар билан тўла. Муҳаққиқ улардан огоҳлантирмаган. Китобхондан мазкур ўринларда эҳтиёт бўлиши талаб этилади.\n Умар ибн Муҳаммад ас-Саномий ал-Ҳанафий. «Нисоб ал-иҳтисоб», 178-бет. Муҳаққиқ: Мурайзин Асирий. Қирол Абдулазиз Университетида магистрлик рисоласи, 1400-1401-ҳ.й.\n «Ал-фатово ал-исломийя мин дор ал-ифто ал-мисрийя», 4/1232, 597-рақамли фатво.\nAvvalgi maqolaСавол-жавоблар (20.10.2019)\nKeyingi maqola Бемор дўстимга мактуб (9)


Таниқли блогер ўзида кечаётган касаллик ва тизимдаги нуқсонлар бўйича фикрларини билдирди\nЎзбекистонлик таниқли блогер, Адлия вазири маслаҳатчиси Шаҳноза Соатова касалликка чалингани, қилинган мурожаатларига олган жавоби, умуман соғлиқни сақлаш тизими бўйича фикр мулоҳазалари бўйича алоҳида пост қолдирди.\n“Ярим кун СЭС эшигида сарғайиб, тест топширолмай қайтдим. Зарурми шу тест менга, бўлди, ўзим учун қарор қилдим, менда катта эҳтимол билан Covid-19.\nКонтакт бўлган, ҳароратим 4-кун 37-37,5 атрофида ушланиб турибди. Қизим, онам, укам, келиним - ҳаммамиз иситмаладик, онам таъм билмаяптилар, йўталяптилар. Келинимда қаттиқ қуруқ йўтал ва 39 даражагача иситма кузатилди, менда эса фақат тана қақшаб оғриши ва иситма. Тез ёрдам ва поликлиника менда Covid бўлиши мумкин деб фақат масофадан маслаҳат беряпти, лекин тест йўқлиги учун расман Covid деб тан ҳам олмаяпти. Хуллас, бетартиблик ва тизимсизлик. Ўзинг учун ўл етим.\n"Ҳурматли" Соғлиқни сақлаш вазирлиги!\nШунча пайт фалонча касал тузалди деб ҳисобот бериб, шундоқ ҳам тузалиб кетаётган одамлар билан статистикангизни бойитдингиз. Яна уларни тантана билан уйига кузатиб ажойиб шоулар қилдингиз. Ўша пайтда ресурсларингизни тўғри тақсимлаб, ҳозир ўзингиз қўллаётган усулни қилсангиз, яъни ёппасига эмас, фақат ўта зарур ҳолларда касалхонага ковид билан зарарланганларни ётқизсангиз бўлмасмиди? Врачларни зўриқтирмай, бошқа ресурсларни ҳам оқилона тақсимлаш бўлмасмиди шу. Кеча ҳаммага, бугун эса ҳеч кимга бўляпти энди.\nУндан кўра ҳозир, айнан шу кунларда ўзида коронавирус белгиларини сезганлар қаерга бориши, нима қилиши, ўзини ўзи қандай даволаши ҳақида йўриқнома чиқариб тарқатинг. Ҳозир энг кераклиси шу. Чунки аҳоли у ёқда турсин, тиббиёт ҳодимлари ҳам билмаяпти нима қилишни.\nИнтернетда айланиб юрган турли рецептларни тартибсиз қўллашяпти!\nМасалан, уч кун аввал иситмам чиққанида поликлиникага телефон қилдим, у тез ёрдамга қил, деди. Колл-центр ҳам тез ёрдамга йўналтирди, тез ёрдам поликлиникага, поликлиника яна тез ёрдамга... Охири телефоним овоз ёзяпти, шикоят қиламан деганимдан сўнг участка врачим телефонда дориларни айтиб турди. Мана аҳвол!\nҲамма тест топшираман деб бир-бирига касал юқтириб юрибди ва вақтни ҳам бой беряпти. Одамларга ҳозир, бугун нима қилса, қаерга мурожаат қилса тўғри ва хавфсиз бўлишини айтиш керак. Айтиш учун ўзинглар биласизларми бу саволларнинг жавобини?” – дея якунлаган ўз саҳифасидаги чиқишини Ш. Соатова.


Афғонистон масаласидаги ҳамкорлик минтақа халқларининг умумий манфаатларига хизмат қилади - Hudud24.uz\nЯнгиликларЖаҳонАфғонистон масаласидаги ҳамкорлик минтақа халқларининг умумий манфаатларига хизмат қилади\nАфғонистон масаласидаги ҳамкорлик минтақа халқларининг умумий манфаатларига хизмат қилади\n13:43 / 07-09-2021\nПрезидентимиз 2020 йил 29 декабрда парламентга йўллаган Мурожаатномасида Жанубий Осиё мамлакатлари билан ҳамкорлик масаласига ташқи сиёсатимизнинг устувор йўналиши сифатида алоҳида тўхталиб ўтганди. Шу йилнинг 15-16 июл кунлари Тошкентда ўтказилган “Марказий ва Жанубий Осиё: минтақавий ўзаро боғлиқлик. Таҳдидлар ва имкониятлар” мавзусидаги юқори даражадаги халқаро конференция бу борадаги муҳим қадам бўлди. Мазкур конференция иштирокчиларига йўллаган табригида Юртбошимиз «Марказий ва Жанубий Осиёнинг тарихий ва цивилизациявий муштараклиги, халқларимиз ва мамлакатларимизнинг умумий манфаатлари биргаликда фаровон келажакни бунёд этишимиз учун мустаҳкам замин яратади. Ўзаро алоқаларни ва минтақавий ҳамкорликни мустаҳкамламасдан туриб, бугунги кунда мамлакатларимиз дуч келаётган хавф-хатар ва таҳдидларни енгиб бўлмаслигини чуқур англаш вақти келди. Биз фаровонлик ва тараққиётга эришиш йўлида биргаликда ривожланиш истиқболлари бўйича яхлит ёндашувларни ишлаб чиқишимиз лозим”, дея таъкидлади. Ўшанда халқаро анжуман иштирокчилари минтақавий ўзаро боғлиқликни янада чуқурлаштириш йўлида савдо-иқтисодий, транспорт-коммуникация, маданий-гуманитар ҳамкорликни ривожлантиришга қаратилган ташаббусларни илгари суриш имкониятларини муҳокама қилдилар. Савдо, инвестиция, транспорт, энергетика ва инновация, «яшил» технологиялар, аниқ лойиҳалар ва ҳамкорлик дастурларини амалга ошириш, туризм, таълим, соғлиқни сақлаш, илм-фан ва маданият соҳаларида ҳамкорликни кенгайтириш, икки минтақанинг барқарорлиги ва хавфсизлигини таъминлаш бўйича кенг қамровли фикр алмашиш ва таклифларни ишлаб чиқиш амалга оширилди.\nАйни пайтда минтақамизнинг халқаро хавфсизлик тизимидаги аҳамияти кескин ошиб, хавфсизликнинг узвий боғлиқлиги яққол намоён бўлмоқда. АҚШ қўшинлари олиб чиқилганидан кейин кескин ёмонлашган Афғонистондаги ҳарбий-сиёсий вазиятни юмшатишга асосий вазифа сифатида урғу берилмоқда. У ердаги вазиятни барқарорлаштириш, шубҳасиз, икки минтақа хавфсизлигига таҳдидларни камайтиришга кўмак беради. Бунга уларнинг ўзаро боғлиқлиги ва ижтимоий-иқтисодий макондаги муаммоларни изчил ҳал этиш орқали эришиш мумкин.\nБугунги энг муҳим мақсад – Жанубий ва Марказий Осиёни боғлаш масаласидир. Аммо улар ўртасида ҳамон нотинч бўлиб келаётган Афғонистон мавжуд. Бинобарин, иккала минтақа давлатлари ўртасидаги алоқаларни мустаҳкамлаш орқали Афғонистондаги вазиятни имкон қадар тезроқ барқарорлаштириш муҳим ҳисобланади. Тошкент конференцияси эса Марказий ва Жанубий Осиё давлатлари ўртасида минтақавий ўзаро боғлиқликни ривожлантириш ва мустаҳкамлашнинг бир қатор долзарб масалаларини очиқ муҳокама қилиш учун ўзига хос имконият яратди. Давлатимиз раҳбари “Янги Ўзбекистон” газетасига берган интервюсида ҳақли равишда таъкидлаганидек: “Азал-азалдан ўзаро қардош ва биродар бўлган мамлакатларимиз кўпгина минтақавий ва глобал масалалар, ижтимоий-иқтисодий тараққиёт бўйича яқин ҳамкорликда ҳаракат қилишни бошлади. Жаҳон сиёсатшунослигида “Марказий Осиё руҳи” деган ибора пайдо бўлди”.\nТошкент давлат юридик университети профессори,


Пандемия ортга чекинишга мажбур қилмоқда: Туркия намунаси - EFFECT.UZ\n. 17:30 | 20.05.2020\nТуркия коммуникация бошқармаси бошлиғи Профессор Доктор Фаҳреттин Альтун Washington Times газетаси учун ёзган «Туркиянинг олиб борган стратегияси COVID-19 эпидемиясинин йўналиши ўзгартирди» номли мақоласида, дунё бўйича коронавирусдан эн кўп қурбон қайд этилган мамлакат-АҚШ билан Туркия ўзининг мувоффақиятли тажрибаларини бўлиши.\nТуркиянинг президенти Ражаб Тоййиб Эрдўған бошчилигида соғлиқни сақлаш тизимига киритилган инвестициялари туфайли барча фуқароларнинг тиббий хизматлардан фойдаланиши учун шароит яратиб берилганлигини охирги натижаларда намоён бўлганлигини таъкидлаб ўтди Фаҳреттин Альтун.\nКоммуникациялар бошқармаси бошлиғи Ф.Альтуннинг айтишича: CОВИД-19 эпидемиясига қарши курашиш ва уни олдини олиш мақсадида қилинган чора-тадбирларини президент Эрдўғаннинг шаҳсан ўзи бошқарди. Шунингдек, аҳолини ва тадбиркорлик субиектларини қўллаб-қувватлаш мақсадида кредитлар ва нақд маблағ ажратилганлигини билдирди.\nМақолада таъкидланишича, Туркия эпидемияга қарши курашда суриялик бошпана изловчилардан тортиб, хорижий давлатларгача бўлган кенг миқёсда муҳтожларга тиббий ёрдам кўрсатмоқда.\nАльтун Туркия халқаро ҳаво транспортининг муҳим марказларидан бири эканини айтиб, географик жойлашуви билан боғлиқ хавф-хатарларга қарамай пандемик жараённи жуда яхши бошқарди ва халқаро ҳамжамиятга «Туркиянинг муваффақиятини мисол қилиб олиш керак», деб хабар берди.\nWashington Times газетасидаги Коммуникациялар бошқармаси бошлиғи Фаҳреттин Альтуннинг чоп этилган мақола матни қуйидагича:\nТуркиянинг олиб борган стратегияси COVID-19 эпидемиясинин йўналиши ўзгартирди.\n“Туркия давлати барча фуқароларига умумжаҳон соғлиқни сақлаш хизматларини бепул тақдим этмоқда. Бу даврнинг сўнги босқичида, соғлиқни сақлаш инфратузилмасига ўз вақтида киритилган инвестициялар натижаларини намоён бўлмоқда.\nКоронавирусга қарши пухта ўйланиб отилган ҳар бир қадамларимиз, эпидемияни ортга чекинишга мажбур қилди. Янги касалланиш ҳолатларнинг ўсиш суръати биринчи ҳолат аниқланган март ойининг бошларидан бошлаб энг паст даражага тушиб қолди. Ҳар куни шифохоналардан соғайиб чиқаётган фуқароларнинг сони янги қайд этилган касалликлар сонидан ошмоқда.\nШундай бўлсада, баъзилар президент Ражаб Тоййиб Эрдўған инқирозни бошқаролмаётганликда танқид қилмоқда. Шундай экан, давлатимизнинг дастлабки кунлардан буён олиб борган чора-тадбирлари ҳақидаги аниқ маълумотларни биргаликда кўриб чиқамиз:\nСоғлиқни сақлаш соҳасида амалга оширган ислоҳотлар ва инвестициялар натижасида биз кўпроқ одамларга тиббий хизматлардан баҳраманд бўлишлари учун имкон яратдик. Туркия, коронавирус пандемиясидан олдин ҳам Соғлиқни сақлаш армияларига сармоя киритиб, аҳоли зичлиги энг юқори бўлган ҳудудларда 10та янги касалхона қуришни режалаштирган эди. Натижада, соғлиқни сақлаш тизимимиз бошқа мамлакатларда бўлгани каби кучли босимларга дуч келмади.\nШу билан бирга, Туркия, амалга оширилган тест синовлари сонига кўра дунёнинг дастлабки 5талигига кирди. Тест ва касалликни юқтириб олиш ҳолатлари сони тўғридан-тўғри мутаносиб эканлигини англаган ҳолда, биз қисқа вақт ичида юртимизда инфектся билан касалланганлик сони юқори бўлиши мумкинлигига тайёр турдик ва кўплаб коронавирус инфекциясини аниқлаш тестлари ўтказдик. Бироқ, кўп сонли тестларни ўтказмасдан, эпидемияни назорат қилишнинг бошқа оқилона усули йўқ эди.\nЭпидемиянинг тадбиркор субиектларига ва аҳолига салбий таъсирини камайтириш мақсадида ҳукуматимиз қарз тўловларини кечиктириб, айрим солиқлардан озод қилди. Биз, шунингдек, барча компанияларга имтиёзли кредитлар тизимини жорий қилдик. Бундан ташқари, оилаларга бевосита нақд пул ёрдам кўрсатдик. Бизнес ҳамжамияти учун 100 миллиард турк лираси миқдорида ёрдам пакетини эълон қилган ҳукуматимиз, Туркиянинг мулк жамғармаси қийин вазиятда қолган хусусий компанияларни сотиб олишга кўмаклашиш режаси устида иш олиб бормоқда. Албатта, бизни танқид қилаётганлар бу далилларни кўришни истамайдилар.\nХудди шу сингари, бизни танқид қилиб келаётганлар, биз ўз миллатимизга тиббий хизматларни бепул тақдим этаётганимизга эътиборсизлик қиляптилар. Аммо, кўплаб мутахассисларнинг фикрига кўра, вирусга қарши самарали курашни давом эттириш учун бу хизматлар бепул бўлиши керак. Бепул ва универсал соғлиқни сақлаш тизимига эга бўлмаган давлатлар жиддий камчиликларга дуч келмоқдалар.\n2003 йилдан бери биз соғлиқни сақлаш соҳасида олиб борилган ислоҳотлар натижасида Туркия, минтақадаги бепул тиббий хизмат кўрсатадиган кам сонли давлатлардан бирига айланди. Неw Энгланд Жоурнал оф Медиcине журналида таъкидланганидек, Туркия “соғлиқни сақлаш соҳасида катта тенгсизликларни бартараф этган ҳолда, барча фуқароларни молиявий хавфлардан ҳимоя қилиш учун улкан соғлиқни сақлаш тизимини ислоҳ қилди. Ўн йил ичида соғлиқни сақлаш хизматларида сезиларли яхшиланишларга эришилди.\nШунингдек, биз ижтимоий масофа қоидаларига жиддий ёндашамиз, барча халқаро рейсларни бекор қилдик ва ички рейсларни чекладик, мактаблар, кафе ва ресторанларни ёпиб қўйдик, оммавий йиғилишларни тўхтатдик. Биз шунингдек, йирик шаҳарларимизда дам олиш кунлари комендантлик соатларини қўллаш орқали вируснинг авж олишни назорат қиляпмиз.\nБизнинг мамлакатимиз одамларни касалликдан ҳимоя қилишга, қайси давлатдан келиб чиққанига қарамай ёндашилди. Греция билан чегарамизни кутиб турган суриялик қочқинларни қайтариб олиб, вирус тарқалишининг олдини олдик. Шунингдек, биз қочқинлар лагерларида ва Суриянинг шимолидаги öз уйларидан кўчирилганлар учун зарур чораларни кўрдик.\nБиз коронавирус эпидемияси билан чекланган манбалар билан курашаётганимизда, бу кураш бирдамликда эканлигини ва бу жараёнда бирон бир мамлакат ёлғиз қолмаслиги кераклигини таъкидладик. Бу борада Туркия, Италия, Испания, Эрон, Косово, Босния ва Гертсеговина, Сербия, Черногория ва Шимол Македония каби кўплаб давлатларга ёрдам берди.\nШу билан бирга, касалликни юқтириб олиш хавфи кучли бўлган қарияларимизга алоҳида эътибор қаратдик. 65 ва ундан катта ёшдаги фуқароларимизнинг ташқарига чиқишларини ўз хавфсизлиги нуқтаи назаридан чеклаш; маҳаллий ҳокимият органлари орқали уларнинг эҳтиёжларини қондирилди. Бу жараёнда биз қарияларимизни ва ёшларимизни авайладик.\nБиз ҳатто эпидемия пайтида дайди ҳайвонлар эҳтиёжларини қондирдик. Биз олиб борган ҳар бир жараён, президент Ражап Таййип Эрдўғаннинг кўрсатмаларига биноан, эпидемияга қарши курашда қабул қилинган инсонпарварлик ёндашуви доирасида амалга оширилди.\nТуркиянинг Ковид-19 эпидемиясига қарши курашишни ва бу жараённи қандай тўғри бошқара олишини ўрганиш жуда муҳимдир. Европа ва Осиё қитъалари ўртасидаги транзит нуқтаси бўлган Туркия вирусдан жиддий талофат кўрган Эрон билан чегарадош. Бундан ташқари, Истанбул аэропорти дунёдаги энг тирбанд майдонлардан биридир.\nБарча давлатлар бугунги ва кейинги йилларда инқирозни бошқариш бўйича тортишувларга ”очиқ бўлиши керак. Биз ушбу жараёнда нималар нотўғри бўлганлиги ва келажакда бундай авж олишларнинг олдини олиш ҳақида ўйлашимиз керак.\nTeglar:COVID-19, Fahrettin Altun, Turkiya\nYana ikkita damba buzilib ketdi\nКеча Ўзбекистонда коронавирусга қарши жами 238 минг дозадан ортиқ вакцина қўлланилди\nАнглия, Франция, Россия ёхуд вакцинациялаш мажбурий бўлган давлатлар


Роналду ва Месси билан бир жамоада ўйнаган футболчилар, энди Дибала ҳам бор\n5 август, 2018, 12:06 1477\nТеглар:Криштиану Роналду | Лионель Месси | Барселона | Реал | Ювентус | Португалия | Аргентина\nУшбу трансфер ойнаси вақтида Туриннинг "Ювентус" клуби Криштиану Роналдуни катта сумма эвазига сотиб олди.\nКўпчилик энди Туринда Дибала-Роналду супердуэтини кўришни истамоқда. Қайд этиш жоиз, Дибала замонамизнинг энг кучли икки футболчиси - Криштиану Роналду ва Лионель Месси билан бир жамоада ўйнаш бахтига муяссар бўлади.\nЭътиборлиси 24 ёшли футболчига қадар 11 нафар чарм тўп устасига асримизнинг икки энг кучли футболчиларии билан бир жамоада ўйнаш насиб этган. Қуйида улар билан таништирамиз.\nРоналду билан: Португалия терма жамоаси(2003-2010)\nТерма жамоага Роналду билан деярли бир вақтда чақирилган Деку ўз майдонларида ўтган Еврода ғолиб бўла олмайди. Бразилияда туғилган футболчи Криштиану билан етти йил давомида терма жамоада бирга ҳаракат қилди.\nМесси билан: “Барселона”(2004-2008)\n2004 йил 15 млн евро эвазига “кўк-анор ранглилар” сафига кўчиб ўтгач, анча ўзини кўрсатади. Хаттоки 2004 йилги “Олтин тўп” учун курашда фақатгина украиналик Андрей Шевченкога имкониятни бой беради. 2006 йил Деку учун омадли келади ва Ла лигада икки бор ғолиб бўлган Деку ЕЧЛда ва Клублар ўртасидаги ЖЧда ҳам бош совринга эга чиқади. 2008 йил эса “Челси” сафига қўшилади.\nРоналду билан: “Манчестер Юнайтед”(2004-2007)\nПатрис Эвра ҳамда футболчининг олган жароҳатлари унинг Манчестердаги фаолиятига раҳна солган эди. “Юнайтед”да Роналду билан икки мавсум тўп сурга аргентиналик ҳимоячи “Реал”дан кетганида, Роналду энди “қироллик клуби”га ўтган эди.\nМесси билан: Аргентина терма жамоаси(2005-2010)\nМесси билан беш йил “албисельесте” сафида ўйнаган Хайнце биргаилкда ҳеч нима ютмаган. Фақатгина 2007 йилги Америка кубогида қўлга киритилган кумуш медал бундан мустасно.\nМесси билан: “Барселона”(2004-2006)\nШвециялик ҳужумчининг юлдузли онлари “Селтик”да ўтгандир. Хенрик “Барса” сафига келиб қўшилганида 30 ёшни қарши олган эди. Илк мавсум жароҳат туфайли унчалик ҳам кўп майдонда кўриниш бермади. Бироқ, жамоа сафида икки бор Испания чемпионати олтин медалларини қўлга киритган Ларссон кейинчалик ЕЧЛда ҳам ғолиб бўлади.\nРоналду билан: “Манчестер Юнайтед”(2007)\nЎз Ватанига қайтган 36 ёшли “қария”ни икки ойга “Юнайтед”га таклиф этишади ва мавсум якунида АПЛда ғолиб чиқади. Дарвоқеа, “қизил иблислар” сафида 13 ўйинда уч бор рақиблар дарвозасига йўл топади.\nРоналду билан: “Манчестер Юнайтед”(2004-2008)\nПиренейлик икки ёш иқтидор эгалари Манчесерда учрашадилар. Бироқ Англияда ўйнаб кетиш фақат бирига насиб этади ҳолос.\nМесси билан: “Барселона”(2008 йилдан буён)\nКаталонияга қайтган Пике бугунги “Барса”нинг энг ишонган футболчилариданир. Пике эса аргентиналик билан 10 йилдан буён бир жамоада ўйнаб келмоқда.\nМесси билан: Аргентина терма жамоаси(2005-2015)\n“Карлитос” Месси билан анча самарали ўйин кўрсатган. Бироқ, 2011 йилги Aмерика кубогидан сўнг терма жамоада фақатгина уч бор майдонга тушди. Бразилиядаги мундиални ҳам ўтказиб юборди.\nРоналду билан: “Манчестер Юнайтед”(2007-2009)\n“Юнайтед”га илк келган мавсумидаёқ ЕЧЛда зафар қучиш билан бирга АПЛда ҳам ғолиб бўлади. АПЛда 14 та гол урган Тевес бу борада жамоада фақат Роналдудан ортда қолади.\nМесси билан: Аргентина терма жамоаси(2007-2016)\nГаго Месси билан 2005 йилги U20 ЖЧда ғолиб чиқади. Шунингдек, Пекин олимпиадаси олтин медалига эга чиқади ва 2007 йилдан буён “албисельесте” сафида ўйнаб келади.\nРоналду билан: “Реал Мадрид”(2009-2011)\nГагонинг “Реал”даги юлдузли онлари Роналду келгyнига қадар ўтади. “Қироллик клуби” билан барча маҳаллий турнирларда ғолиб чиққан аргентиналик рақобатда имкониятни бой беради ва “Pома”га ижарага берилади.\nМесси билан: Аргентина терма жамоаси(2007-ҳозиргача)\nБугунги кунда “Валенсия”да тўп сураётган Гарай Месси биалн бирга U20 терма жамоаси, олимпия ва миллий терма жамоаларда ҳам ўйнаган.\n“Расинг”даги ўйинлари орқали Мадридга таклиф этилган Гарай Жозе Моуриньо жамоага келгач асосий таркибдаги ўрнини йўқотиб қўяди.\nМесси билан: Аргентина терма жамоаси(2008-ҳозирга қадар)\nАйнан Ди Мариянинг тўп узатиши орқали Месси гол уриб терма жамоадаги ютган ягона "овунчоғи" - олимпиадада ғолиб чиқади. Афсуски, Анхель жароҳати сабаб кўпинча катта мусобақаларнинг асосий қисмини ўтказиб юборади.\nРоналду билан: “Реал Мадрид”(2010-2014)\nАнхель Месси билам ҳам Роналду билан ҳам, қолаверса, ҳаттоки Ибрагимович билан ҳам бирдек самарали ўйнагани диққатга сазовордир. Мадридда аргентиналик футболчи Ла лига, Қирол кубоги ва ЕЧЛда ғолиб бўлади.\nМесси билан: Аргентина терма жамоаси(2009-2016)\nФиналлардаги омадсизликларда кўпчилик айнан Игуаинни айблайди. Бошқа изоҳга ҳожат йўқ бўлса кеарк.\nРоналду билан: “Реал Мадрид”(2009-2013)\nГаго хамда Гарайлардан фарқли равишда Мадридда анча “ушланиб турган” Игуаин ЕЧЛдан бошқа барча совринларни қўлга киритади.\nУлар "Ювентус"да ҳам бирга ўйнашлари мумкин эди, аммо Игуаин "Милан"га йўл олди...\nРоналду билан: Португалия(2014 йилдан буён)\n2014 йилдан буён терма жамоада Роналду билан тўп суриб келаётган Гомеш Криштиану билан 25 дан зиёд ўйинда иштирок этган ва 2016 йилги қитъа чемпионатида ғолиб бўлади.\nМесси билан: “Барселона”(2016 йилдан буён)\nУшбу муваффақиятдан сўнг “Барселона” уни 35 млн еврога “Валенсия”дан сотиб олади. Эътироф этиш жоиз, ўтган йиллар давомида каталон клуби мухлисларига унинг кўрсатган ўйинлари сира маъқул келиади ва ҳар трансфер ойнаси вақтида ана кетади, мана кетади қабилидаги гаплар тез-тез қулоққа чалиниб туради.\nРоналду билан: Португалия (2015 - ...)\nСемеду ҳеч қачон Португалия термаси асосий таркиб футболчиси саналмайди. Шундай бўлсада, бу унга Конфедерациялар кубогида бронза медалини қўлга киритиш учун етарли бўлди.\nМесси билан: "Барселона" (2017 - ...)\nПортугалиялик футболчи бир йилда Ла Лига ва Қирол кубогида зафар қучди.\nМесси билан: Аргентина (2015 - ...)\nДибала Месси билан яхши келиша олмайди. Натижада у ЖЧ-2018 да ўйнамади ҳам, боиси бундан олдин ёш иқтидор эгаси Лео билан сан-манга борган эди.\n"Ювентус" (2018 - ...)\nБарчаси энди бошланмоқда, бироқ бу жуфтликка бўлган қизиқиш катта...\nЛуис Суарес Лионель Месси билан муносабатлари ҳақида гапириб ўтди\n"Реал" "Барселона"дан ўзиб кетмоқчи


Қорачиқ | Туркистонда янги сунъий кўл ва пляж\nТуркистон вилоятида спортнинг сув турлари бўйича мавсум ва пляж туризми бошланмоқда. Май ойида вилоят марказидаги янги канал ва “Туркистон” сайёҳлик-рекреацион марказига сув қуйилиши режалаштирилган.\nВилоят ҳокими Умирзақ Шукеев объектлар билан танишиб, қурилиш ишларини кўздан кечирди.\nҲоким “Туркистонда оқава сувлар муаммоси ҳал этилди. Эшкак эшишга мўлжалланган канал сув спорти ривожланишига туртки бўлади. Вилоятда эшкак эшиш бўйича кучли жамоа бор. Қозоғистон ёшлари маҳоратларини Туркистонда ошириб, халқаро мусобақаларда иштирок этади. Ушбу лойиҳага республика даражасида катта эътибор қаратилмоқда. Шунинг учун сифатли ва замонавий талабларга жавоб бериши лозим” деди.\n100 гектарга эга янги базада эшкак эшиш ва бошқа сув спорт турлари билан шуғулланиш мумкин бўлади. Профессионал спорт билан бир қаторда каналда қайиқда сайр қилиш, дам олиш мумкин. “Кенсай-Қўшқўрғон” сув омборидан сув юборилиши билан лойиҳа ўз фаолиятини бошлайди.\nТуркистоннинг жазирама иссиқ иқлими пляж туризмини ривожлантиришга ҳам имкон беради. Авваллари шаҳар ҳудудида бир нечта сув ҳовузигина бўлиб, чўмиладиган жойлар етишмасди. Энди вилоят марказида янги сунъий кўл ва пляж бўлади.\nКентауда ҳоким алмашди\nКентау тўлиқ газ билан таъминланади\nТуркистонда 2019 йили 200 кўпқаватли бино қурилади


R S2021-04-07T17:12:42+05:007 Aprel, 2021|Олтин қалам|\nОлмалиқ ва Оҳангаронда ҳавони нега тутун қопламоқда?\nИжтимоий тармоқларда Олмалиқ шаҳри ва унинг яқин атрофидаги қишлоқларда ҳамда Оҳангарон шаҳри ва Оҳангарон туманидаги аҳоли яшаш манзилларида ҳавони кўплаб миқдорда туманли газ қоплаётгани хусусида ўнлаб кишиларнинг эътирози берилди. Барча эътирозларда ҳавога кўтарилаётган тутунли газ асосан Олмалиқ кон-металлургия комбинати (ОКМК) АЖ томонидан содир этилаётганлиги, бундай ҳолатнинг муттасил давом этиши кишилар саломатлигига жиддий путур етказиши мумкинлиги айтилади.\nЎзбекистон Республикаси Президентининг Олий Мажлисга қилган Мурожаатномасида ҳудудларда «Маҳаллабай» иш ташкил этиш вазифаси белгилаб берилганди. Бу масала ижроси юзасидан Республика ишчи гуруҳининг Оҳангаронга ташрифи асносида ҳам шаҳар ва туман аҳолиси бу ҳудуддаги ўнлаб саноат корхоналари, айниқса, ОКМК томонидан экология ва атроф-муҳитни зарарлантириш ҳолатлари қайд этилаётганини рўй-рост айтишганди.\nЎнлаб қишлоқлар аҳолисининг таъкидлашича, Оҳангарон кичик саноат зонасидаги бир қатор корхоналар жумладан, «Оҳангаронцемент» АЖ ҳамда «Янги Агрен» ИЭС, Олмалиқ шаҳридаги «ОКМК» АЖ, «Аммофос-Махсам» каби валломатларнинг ишлаб чиқариш корхоналари орқали ҳавога зарарли чиқиндилар тарқаётгани кузатилмоқда. Бунинг оқибатида одамлар саломатлигига жиддий путур етказилиши мумкин. Ана шу масалаларга ойдинлик киритиш мақсадида «ОКМК» раҳбарияти билан боғланиш учун қилган ҳаракатларимиз самарасиз якун топди.\nТошкент вилоят ФВБнинг Олмалиқ шаҳар бўлими мутасаддилари эса, бу борада бирор бир маълумотга эга эмасликларини билдиришди. Уларнинг фикрига кўра, шаҳарда ҳеч қандай фавқулодда ҳолат қайд этилмаган. Шундан сўнг, Экология ва атроф-муҳитни муҳофаза қилиш соҳасидаги назорат бўйича Олмалиқ шаҳар инспекциясига мурожаат қилдик. Бироқ бу ердан ҳам аниқ жавоб ололмадик.\nОлмалиқ ва Оҳангарон шаҳри ҳамда Оҳангарон тумани аҳолисини ташвишга солаётган масалага Тошкент вилояти экология ва атроф-муҳитни муҳофаза қилиш бошқармасидан тайинли жавоб топгандек бўлдик. Ушбу ташкилот раҳбариятининг таъкидлашича, бу борадаги ҳаракатларни ойдинлаштириш мақсадида «ОКМК» АЖ Бошқаруви раиси А.Хурсанов номига тегишли тартибда хат жўнатилган.\nБизни кузатиб боринг, «Халқ сўзи» газетасининг вилоят мухбирлик шуъбаси комбинат раҳбариятининг бу огоҳлантиришга муносабатини ҳамда Оҳангарон ва Олмалиқ ҳудудидаги бугунги мавжуд вазиятни ўрганишга киришди ва бу ҳақида таҳлилий мақолалар бериб боради.\n(«Халқ сўзи») веб-сайтида 15 Январь 2021


Ўзбекистон интернет тезлиги бўйича рейтингда ўз...\n08.03.2018 21:42 0 1214\n«Speedtest Global Index» маълумотига кўра, Ўзбекистонда интернет тезлиги ошган.\n«Spot»нинг хабар беришича, «Speedtest.net» интернет сервиси анъанавий «Speedtest Global Index» рейтингини эълон қилган. Унда 2018 йил февраль якунлари бўйича дунёдаги симли ва симсиз интернет тезлиги маълумотлари жой олган.\nЎзбекистон мобиль интернет тезлиги бўйича январ ойидаги кўрсаткичини бир поғонага яхшилади ва 120-ўринга (6,56 Мбит/с) кўтарилиб олди.\nСимли интернет рейтингида эса Ўзбекистон аввалги ойга нисбатан икки ўринга юқорилаб, 124-поғонани (6,39 Мбит/с) банд этган.\nРейтингда мобиль интернет тезлиги бўйича Норвегия (62,07 мбит/с), симли интернет тезлиги бўйича эса Сингапур (161,53 мбит/с) етакчилик қилмоқда.\nТехнология 11/03, 10:43\nТехнология 04/05, 15:43


Ўзбекистонда рентген аппаратларини ишлаб чиқариш йўлга қўйилади - Bugun.uz\nЎзбекистонда рентген аппаратларини ишлаб чиқариш йўлга қўйилади\n22:38 | 06-04-2021\nТошкент шаҳрида 6 апрель куни бўлиб ўтган Ўзбекистон–Россия ишбилармонлар кенгашининг 5-йиғилишида «Ўзэлтехсаноат» уюшмаси матбуот котиби Намоз Толипов Ўзбекистонда рентген аппаратларини ишлаб чиқариш йўлга қўйилишини айтди. У бу ҳақда «Bugun.uz» мухбирига берган интервьюсида маълум қилди.\nФото: «EBS Radio»\nҚайд этилишича, Ўзбекистон шу пайтгача тиббиёт ускуналари импорт қилинувчи давлатлар сирасига кирган ва барча тиббиёт асбоблари хориждан олиб келинган.\n«Ўзэлтехсаноат» уюшмаси матбуот котиби пандемия даврида тиббий ускуналарга бўлган талаб ортганини ҳисобга олиб, уюшма тиббий ускуналар: ЭКГ, чақалоқлар инкубаторлари, рентген аппаратларини ишлаб чиқаришни режа қилаётганини айтди.\nУнинг сўзларига кўра, рентген аппаратларини ишлаб чиқариш лойиҳасига (тахминан 10 миллион доллар) инвестиция Россиянинг тиббиёт ускуналар ишлаб чиқаришга ихтисослашган «МТЛ» компанияси томонидан киритилади. Лойиҳанинг тахминий жойи этиб Фарғона вилояти белгиланган (ўзгариши мумкин) ҳамда мазкур лойиҳа йил якунига қадар ишга тушиши режаланган.\nШунингдек, ходим «Иннопром» ҳафталик доирасида бўлиб ўтаётган йиғилишда 200 дан ортиқ маҳсулот уюшма томонидан тақдим қилинганини ва улар орасида электромобилларнинг қувватлаш ускуналари ҳам борлигини таъкидлади.\n«Фарғонада электромобиль ишлаб чиқарадиган корхона ишга тушса, табийки, пластик картани нақдлаш учун банкомат талаб этилганидек, электромобилларни қувватлашга ҳам эҳтиёж пайдо бўлади», — деди уюшма ходими.\nТошкентда сунъий нафас олдириш аппаратларини ишлаб чиқариш йўлга қўйилди\nТoшкентда Фармацевтика техник университети очилади\nЭслатиб ўтамиз, аввалроқ Ўзбекистонда Тиббий-ижтимоий хизматларни ривожлантириш агентлиги ташкил этилгани тўғрисида хабар берилганди.\nПрезидент «Янги Ўзбекистон» массивларининг қурилиш лойиҳалари билан танишди